Historiaurreko Euskal Herriko lehen hiri-planoa izan litekeena aurkitu dute Anoetan | Kultura | Naiz\nHistoriaurreko Euskal Herriko lehen hiri-planoa izan litekeena aurkitu dute Anoetan\nHistoriaurreko Euskal Herriko lehen hiri-planoa izan litekeen aurkitu dute Basagainen, Anoetan, Gipuzkoako Foru Aldundiak iragarri duenez.\nEuskal Herriko historiaurreko lehen hiri-planoa izan litekeena. (GIPUZKOAKO ALDUNDIA)\nDenis Itxasko Gipuzkoako Aldundiko Kultura diputatuak eta Xabier Peñalver arkeologoak eman dute aurkikuntza «bikainaren» berri. Basagaineko gotortutako herrixkan topatu dute pieza, Anoetan, eta historiaurreko Euskal Herriko lehen hiri-planoa izan litekeela uste dute.\nPeñalverrek eta Eloisa Uriarte arkeologoek 25 urte daramatzate Basagaingo aztarnategian lanean, eta hipotesi hori lehenetsi dute.\nAurkitutako hareharri triasikoko harlauzak 36,5 zentimetroko luzera du, 29,5eko zabalera eta 3,5-4 zentimetroko lodiera. Bere gainazaletako bat osorik grabatua dago eta azalera hori bi zati berdintsutan banatuta dago bi lerro paraleloen bidez, piezaren luzeraren noranzkoan. Alde banatan banda errektangeluarrak marraztu dira, batzuetan zerrenden bidez bereizita daudenak. Banda horietan, edo ondo zehaztutako espazio horietan, noranzko ezberdinetan egindako zeharkako grabatu zuzenak daude, eta espazio horietako batzuk X batez markatuta daude bereziki.\nKonparazio lan ugari egin ondoren, Peñalverrek interpretazio hipotesi bat aurkeztu du aldaeraren batekin: «Uste dugu harlauza horretan irudikatzen dena Basagain herrixkaren zati baten oinplanoa dela; ardatza edo kale nagusia alderik alde zehaztuta dago, eta alde banatan etxebizitzak izan daitezkeenak irudikatuta daude, beren artean ondo bereizita. Seinaleek, eta (X) marka batzuek, azpimarratzen dute irudikapenaren zati horien indibidualizazioa».\nAzaldu duenez, trazatu horrek, baldin eta erdiko kale baten alde banatan lerrokatutako etxeak dituen hiri-plano bati badagokio, antzekotasunak dauzka, besteak beste, Arabako Guardia herriko La Hoya herrixkan eta Nafarroako Cortes herriko Alto de la Cruz herrixkan aurkitutako hiri egiturekin.\nBeste hipotesi bat ere planteatzen da, hau da, lursail bereizien irudikapena izatea, non marka desberdinen bidez adierazita dauden jabetzak, labore motak edo bestelako alderdi batzuk. Herrixkaren alderdiren baten irudikapena izango balitz, garai hartako kasu bakarra izango litzateke orain arte, aditu horien arabera.\nBigarren Burdin Aroko giza egonlekua da Basagain, aroa aldatu aurreko azken mendeetan leku horretan dokumentatuta dagoena, baina berriki egindako aurkikuntza batzuek luzatu egiten dute egonleku horretako bizitza gure aroaren lehenengo uneetara arte.\nNafarroa y Catalunya compartirán muestras de ADN para identificar a víctimas del franquismo\nEl Tribunal de Baiona condena a prisión a un migrante por negarse a que le hicieran un PCR\nDenuncian que el Ayuntamiento de Donostia renuncia a construir VPO en Jolastokieta, en Altza\nPolicía Foral, Guardia Civil y Policía Municipal vigilarán las restricciones en Azkoien\nTrump anuncia nuevas sanciones contra Cuba en busca del voto anticastrista en Florida\nCarmen Calvo explora con EH Bildu y PNV la negociación de los Presupuestos Generales del Estado\nLa Unesco califica a El Aaiún, capital de Sáhara Occidental, como «ciudad marroquí»\nIndignación por el fallo que exime de «asesinato» a los policías que mataron a Breonna Taylor\nLars Von Trier vela por ti\nHarry MacQueen: «Hacer cine es un acto político en sí mismo»


Euskal Autonomi Erkidegoa: Hauteskunde-kanpaina hasi da | ORAIN/Euskal Aldizkaria Katalunian\nEuskal Autonomi Erkidegoa: Hauteskunde-kanpaina hasi da\n12 de febrero de 2009 - 16:06\nEuskal alderdiek gaur gauean hasiko dute hauteskunde-kanpaina, eta horretarako kartelak itsatsiko dituzte Euskal Herriko hainbat tokitan. EAJk Gasteiz eszenatokitzat hartu du, EA eta UPyD bezala; PSE-EEK, aldiz, Portugaleten egingo du ekitaldia; PP eta EB Bilbon izango dira eta Aralar Donostian, alderdi politiko ezberdinek Europa Pressi jakinarazi diotenez. Ezker abertzaleak,momentuz,ez da aurkeztuko kanpainan.\n"Orain baino gehiago, Ibarretxe" lelopean EAJko lehendakarigaiak eta Iñigo Urkullu EBBko presidenteak Gasteizko Andre Maria Zuriaren plazan egingo dute ekitaldia; berton, alderdi jeltzaleak karpa bat jarriko du. Informazio gehiago www.eaj-pnv.eu.\nPSE-EEk, aurrekoetan bezala, Portugaleten emango dio hasiera hauteskunde-kanpainari. "Patxi Lehendakari" lelopean garatuko dute hauteskunde-kanpaina sozialistek. "Ajuria Enearako bidearen hasiera izatea" espero dute PSE-EEkoek. Informazio gehiago www.socialistasvascos.com.\nBilboko Euskalduna Jauregia popularrek aukeratutako eszenatokia izango da hauteskunde-kanpainari hasiera emateko. Antonio Basagoiti PPko lehendakarigaiak eta alderdiko presidentea den Mariano Rajoyk hitzaldia emango dute gaueko bederatzietan. Kartelak itsatsiko dituzte, gainera, gauerdian. Informazio gehiago www.ppvasco.com.\nArabako hiriburuan ere Unai Ziarretalehendakarirako hautagaia izango da, arratsaldeko zortzietan.Kanpainari hasiera emateko Eusko Legebiltzarraren aurrean hitzaldiaemango dute, "Independienteak" lelopean. Informazio gehiago www.euskoalkartasuna.org.\nEzker Batua Bilbo aukeratu du ere hauteskunde-kanpainari hasiera emateko, Ezkerreko alderdiaren egoitzan Javier Madrazo zerrendaburuak hitzaldia emango du zortzi eta erdietan hasiko den ekitaldian. Informazio gehiago www.ezkerbatua-berdeak.org.\nOrdu erdi lehenago, Donostian Aralarrek hasiera emango dio hauteskunde-kanpainari. Informazio gehiago www.aralar.net.\nTOTA LA INFORMACIÓ PERMANENT DE LA CAMPANYA A ORAIN 24 KANALA (DIAL 0)\n← LA FRASE DEL DIA I EL SEU COMENTARI\nMònica Terribas reconeix davant de CIU la seva derrota en la gestió de TV3 →


neguri | maribeltz\nArchivo de la etiqueta: neguri\n5 noviembre, 2009 · 5:16 AM\nGetxo Bilboko eskualdean kokatuta dagoen Bizkaiko kostaldeko udalerria da. Abrako badiak inguratzen du. Hegoaldean Leioarekin du muga; ekialdean, Berango eta Sopelana ditu mugakide; iparraldeko muga Bizkaiko golkoak markatzen dio eta mendebaldekoa Nerbioi ibaiak.\nBere koordenatuak 3º 00´ 47.744 M / 43º 20´ 26.515 I dira. 11,64m2ko hedadura du, garaierarik altuena 15-20 metrokoa da eta dentsitatea 6.834,31 bizt./km² da.\nHainbat auzok osatzen dute Getxo, hala ere, hiru barrutitan banatuta dago ofizialki: Elexalde/Andra Mari, Las Arenas/Areeta eta Algorta.\nKantauri itsasora begira, Getxok itsaslabar ikusgarriak ditu, baita hondartza, besteak beste: Areetako hondartza txikia, Ereaga, Arrigunaga, Azkorri eta Barinatxe (Sopelanarekin konpartitua). Hauez gain, iparraldean, Galeako eta Azkorriko lurmuturrak ditugu.\nGetxoko jatorrizko nukleoa Andredona Mariaren monastegiaren inguruan eratu zen, monastegi hau XI.mendean eliza bihurtu zelarik. Gune hau Algortan bizi ziren nekazari, abeltzain eta arrantzaleek osatzen zuten. Algortak arrantzari esker egin zuen aurrera.\nGetxoko urrezko aroa XIX.mende erdialdean hasi zen, merkatari aberats eta industriariak, batez ere Bilbo eta Madrildik zetoztenak, uda Getxon igarotzen hasi zirenean. Hala jaio zen Areetako auzoa, non chaletak eta udarako etxeak eraiki ziren eta itsas-bainuak, Casino-a eta Hotel-a sortu ziren. Auzo berri honen loramenak udalerriaren komunikazio-sarea hobetu zuen: 1881an zaldi-tranbia elektriko egin zuten eta 1887an Getxo Bilborekin lotuko zuen eskuinaldeko burdinbidea eraiki zen. 1893an Bizkaiko Zubia inauguratu zen, Nerbioi ibaiko bi aldeak lotzen disuena, Portugaleta eta Areeta artean. Emde amaneran, Churrucak zuzendutako Areetako portuko obrek Areetako hondartza desagerrarazi zuten. Hala, bainu-gunea kostaldera aldatu zen eta hala, Neguri sortu zen. Alde hau chatelez eta udarako etxez bete zen eta luxuzko bizitegi-auzoa bihurtu zen.\nEtiquetado con algorta, andra mari, areeta, bizkaia, getxo, getxoko historia, getxoko udalerria, neguri, romo


Julen Alberdik eta Jesus Maria Mujikak irabazi dute Gipuzkoako Binakako Aizkora Txapelketa - Aia - Karkara.eus\nJulen Alberdik eta Jesus Maria Mujikak irabazi dute Gipuzkoako Binakako Aizkora Txapelketa\nAritz Mutiozabal 2021-06-27 17:30\nGipuzkoako Binakako Aizkora Txapelketa jokatu da gaur eguerdian Aiako probalekuan, punta-puntako sei aizkolariren artean, eta emaitza ere halakoxea izan da. Lehia borrokatua eta estua.\nBikote bakoitzak sei kanaerdiko eta sei hirurogei ontzako enborrak moztu behar izan dituzte; hau da, lehenik 3 kanaerdiko, gero sei hirurogei ontzakoak eta, amaitzeko, beste hiru kanaerdiko. Lanak egite bikote azkarrena Julen Alberdi azkoitiarrak eta Jesus Maria Mujika ibarrarrak osatutakoa izan da, 21 minutu eta 59 segundorekin.\nEneko Otaño beizamarra eta Ugaitz Mugerza mutrikuarra izan dira bigarren, 22 segundo eskasera; hauen denbora 22 minutu eta 21 segundokoa izan da. Hirugarrenak, azkenik, Mikel Larrañaga azpeitiarrak eta Iñaki Azurmendi beasaindarrak osatutako bikoa sailkatu da, irabazleengandik minutu erdira, 22 minutu eta 29 segundo eginez.\nTxapelketa ikusgarria izan da, ikusteko polita eta benetan lehiakorra. Bertaratu direnek gozatu ederra hartu dute kirolariek eman duten mailarekin eta erakustaldiarekin.


Latirismoa iraganeko kontua? - Elhuyar Aldizkaria\nHasiera » Albisteak » Latirismoa iraganeko kontua?\nLatirismoa iraganeko kontua?\nAixkola aziendei bazka moduan eman ohi zaie gure artean. Munduko toki askotan, Indian, Pakistanen eta Etiopian esaterako, pertsonek jaten dute. Alabaina, aixkol asko jateak latirismoa sortzen du, toxina bat medio.\nAixkola (Lathyrus sativus) aziendei bazka moduan eman ohi zaie gure artean. Munduko toki askotan, Indian, Pakistanen eta Etiopian esaterako, pertsonek jaten dute. Aixkolak proteina asko ditu eta gainera, lehorteak oso ondo pairatzen ditu. Beraz, aukerako elikagaia da estatu horietan.\nAlabaina, aixkol asko jateak latirismoa sortzen du, toxina bat medio. Latirismoak hanken higidura kontrolatzen duen garunaren zatiari eragiten dio eta ondorioz, bizkarrezurreko eta nerbioetako arazoak agertzen dira.\nHaidarabad-eko (India) Elikadura Institutuko ikerlariek toxina-kantitate txikia duten aixkolaren barietateak lortu dituzte. Barietate berriek lore zuriak dauzkate, zaharrek horiak dituztelarik. Horrek nekazari alfabetatugabeek batzuk besteetatik desberdin ditzaten lagunduko du.\nOrain, baldintza klimatiko desberdineko lurretan probatzen ari dira.


Trebiñun erreferendum bat egitea proposatuko dute Elkarrekin Podemosek eta EH Bilduk | Politika | Berria\nJuantxo Lopez Uralde eta Conchi Palencia. / @podemoseuskadi\nEquoko buru eta Elkarrekin Podemosen Espainiako Kongresurako hautagai Juantxo Lopez Uraldek eta Senaturako hautagai Kontxi Palenciak hauteskunde ekitaldi bat egin dute TrebinÌÂÂun, eta konderriaren egoeraz proposamena egin dute; zehazki, Espainiako Gobernuari eskatuko diote"legezko erreferendum lotesle baten deialdia" egin dezala, "berme guztiekin".\n“Argantzungo eta TrebinÌÂÂuko udaletako herritar gehienak askotan azaldu dira Arabara biltzearen alde. Alderdi guztiak dira betidaniko gogo horren jakitun, baina orain arte ez dute borondate politikorik eduki behin betiko konponbidea mahai gainean jartzeko. Eta guk hainbeste urtetako blokeo hori amaituko dugu”, adierazi du Lopez Uraldek.\nHorrekin batera, "lurralde mugak aldatzeko" lege organiko bat edukitzea "ezinbesteko urratsa" iruditzen zaio Lopez Uralderi, "egoera horri buelta emateko eta aurrera egiteko". Gogorarazi duenez, Burgosko Diputazioak eta Arabako Aldundiek zazpi lankidetza hitzarmen sinatu zituzten, besteak beste babes zibilaren eta larrialdietarako arretaren, adinekoen gizarte-arretaren, genero-indarkeriaren aurkako borrokaren eta euskararen normalizazioaren alorretan; akordio hori "positiboa" izan da, Lopez Uralderen iritziz, baina "behin-behineko neurriak" iruditzen zaizkio Palenciari: “Ez da nahikoa, behin-behineko zerbait baizik. Enklabe honetako herritarrek, denbora gehiegi, zenbait belaunaldi daramatzate zentzugabekeria horren ondorioak sufritzen. Elkarrekin Podemosek konponbidearen eguna finkatuko du".\nEH Bilduk ere erreferendum loteslea egiteko eskatuko du, Iñaki Ruiz de Pinedo Arabako zerrendaburuak jakinarazi duenez: "Trebiñuko auziak herri galdeketa loteslea du irtenbide; bien bitartean bertako herritarren eskubide sozialak defendatzen jarraitu behar dugu, ez dira bigarren mailako herritarrak."\nðÂÂÂÂ¨ï¸ÂÂ Iñaki Ruiz de Pinedo: "#Trebiñu-ko auziak herri galdeketa loteslea du irtenbide, bien bitartean bertako herritarren eskubide sozialak defendatzen jarraitu behar dugu, ez dira bigarren mailako herritarrak."#Erabaki#ParaAvanzar pic.twitter.com/runaXrBrZ7\n— EH Bildu Araba (@ehbilduaraba) 2019(e)ko apirilaren 15(a)\nEz da Trebiñuko auzia konpontzeko erreferendum bat proposatzen den lehen aldia. 2016an, Trebiñuren geroaz erreferenduma egiteko eskatu zioten Arabako Batzar Nagusiek Madrili; hain justu, Ahal Dugu-k sustatuta. Eztabaida hartan, ados azaldu zen Izaskun Moiua EAJko batzarkidea, baina gogorarazi zuen Euskal Autonomia Erkidegorako 2004ko estatutu proposamenean jasotzen zela proposamen hori, eta erantsi "gutxienez hamar urte berandu" iritsi zela eskaintza.\nOrain, EAJk ere berriro darama Trebiñuko auzia hauteskunde programan. Horrela jaso du: "Aitortu egin behar da, konponbidean hasteko, bertako herritarrek euren egoeraz duten iritzia emateko eskubidea dutela, eta, kasua bada, Euskal Autonomia Erkidegoko dagokion lurralde historikoan sartzeko eskubidea, Gernikako Estatutuak jasotzen duen moduan".\nTrebiñuko konterriak Euskal Autonomia Erkidegoarekin bat egiteko aukera ahalbidetzen du 1979ko estatutuak. Horrela, 8. artikuluaren arabera, "Euskal Herriko Komunitate Autonomoari, beronen lurraldean osorik kokaturik dauden eskualdeak edo udalbarrutiak erants dakizkioke", hiru baldintza betez gero:\nEskabide hori udalaren edo udalen arteko gehiengoak egitea eta sartu nahi duten eskualdea edo udal barrutiak dauden erkidego edo probintziaren iritzia biltzea; 2. Udalbarruti edo lurralde horietako herritarrek hala erabakitzea, erreferendum bidez, eta aldez aurretik baimen guztiak bildurik eta bozkatu diren boto baliodunen gehiengoa aintzakotzat harturik; eta 3. Eusko Legebiltzarrak lehenik eta Espainiako Gorteek gero, Lege Organiko baten bidez, eskaera onartzea.\nKonterriak hainbat saio egin ditu Arabarekin bat egiteko; 1646. urtekoa da aurreneko eskaera, eta lau aldiz saiatu zen XX. mendean: 1940an, 1958an, 1980an, 1998an. 1998an eginiko herri galdeketan, Trebiñuko hamar biztanletik zazpik Araba izateko erreferendum bat egitearen alde bozkatu zuten, baina Gaztela Leongo Gobernuak ez zuen eskaria aintzat hartu.


Hau ez da justizia | Klitto!\nEuskal herriko bilgune feminista 2018/11/24\tIruzkinik ez\nGarazi Lizaso Manterola eta Irati Gonzalez Larena, Euskal Herriko Bilgune Feministako kideak.\nEuskal Herrian jakin badakigu epaitegiak ez direla justizia-gune. Hori erakusten dute tortura-salaketen aurrean arduragabekeriaz jokatzeak eta aitortza ezak; euskal presoei aplikatzen zaizkien salbuespen-neurriek, Altsasukoen espetxealdiak edota Cabacas auziak. Hori gutxi balitz bezala, epaileak herritarren alde jardun ordez, elite ekonomiko-politikoen alboan lerrokatzen dira, hipoteken auzian ikusi berri dugun moduan. Bizitzaren sostenguaren aurka dihardute. Horrela, kondenatzen dituzte CIEs edo kartzeletara herritar pobreenak, migratzaileak eta disidente politikoak.\nGaurkoan, (in)justizia sistema horren izaera patriarkala jarri nahi dugu jo-puntuan. Genero arau eta teoria osoa erreproduzitzen du. Sexualitatearen eta plazeraren ulerkerari dagokionean, nabari da gizonen bulkada sexuala eta bortizkeria naturalizatzen dituela, emakumeoi* bihurtzen gaituela pairatzen ditugun eraso sexisten erantzule eta berbiktimizatzen gaituela. Horren adibide dira La manada kasua, Juana Rivasen aurkako espetxe eskaera, Magrebeko marrubiaren jornalariak, komisaldegietako bortxaketak, haurren kontrako indarkeria patriarkalaren inpunitatea… Egungo (in)justizia sistemak ez du indarkeria matxistaren errora jotzen.\nEuskal Herriko azken erailketa matxistek erakutsi berri dute judizialki salatzeak ez duela bermatzen emakumeoi* babesteko bitarteko nahikoa ezartzea. Hori adierazten dute Maguette Mbeugou, Yolanda Jaen Gomez eta Roxane emakume* erailen salaketek. Gainera, ezin dira ahantzi polizia-etxeetako eta epaitegietako joerak: emakumeoi* sinetsi ez, jazotakoaren erantzule egin eta berbiktimizatzen gaituzte. Ez gaude prozesu judizialen erdigunean. Erasotuon –eta inguruaren– beharrak eta baldintzak kontuan hartu ordez, prozedura zurrunak jarraitzen dira. Ez dira kasuan kasura egokitzen. Hori dela eta, hutsuneak daude erreparazio ibilbideak eraikitzerakoan, aske bizitzeko bermeak lortzerakoan edota babestuak sentitzean; babes legala ematean askatasuna mugatzen baitigute. Ondorioz, kasu asko ez dira judizialki salatzen, gogorra baita prozesua bera. Horregatik guztiagatik, salatzen dugu indarkeria matxistaren inguruko diskurtsoetan dagoen zurikeria politikoa.\nBestalde, askotariko indarkeriez jabetu eta elkar gurutzatzen direla aintzat hartu behar da, zehazki, biolentzia matxistari kontra egiteko neurri eraginkorrak hartzean. Besteak beste, klase aldagaia edo arrazakeria. Izan ere, bortizkeria matxistari aurre egitea zailtzen dute emakumeok* oinarrizko beharrak asegabe izateak edo Atzerritartasun Legearen mehatxupean egoteak.\nMuineko konponbideak eman beharrean, kartzelaldiak gogortzea eskaintzen du sistema judizial zigortzaileak. Horren aurrean, argi diogu espetxealdi iraunkor berrikusgarriaren aurka gaudela. Patriarkatuaren tresnak dira gaztigua eta presondegia. Beraz, horiek indartuta, sistema zapaltzailea sendotzen da. Funtsean, harreman eredu patriarkalak erreproduzitzen ditu (in)justizia eredu honek: gizon erasotzaileak sortu eta, indarkeria egiturazkoa ez bailitzan, gaixo mental edo basapiztia moduan zigortzen ditu. Horrela, ez da bortizkeriarekin amaitzen, ez baita bermatzen ez errepikatzea.\nEsandako guztiagatik, erauntsi feminista eragin behar dugu patriarkatuaren (in)justiziari aurre egiteko. Horretarako, hainbat gakotan sakondu behar da, finean, nolako justizia nahi dugu?\nBatetik, kontuan hartu behar dira erasotu zein erasotzaileak. Era berean, testuingurua aztertuko duten ibilbide judizialak sortu behar dira eta indarkeria matxistaren erreprodukzio eta legitimazio mekanismoak deuseztatzera bideratu. Bestetik, tresnak behar dira komunitateko biolentziak eta gatazkak kudeatzeko. Botere harremanen sakoneko logikak ere eraldatu behar dira. Badira hainbat esperientzia gure herrian, esaterako, eragileen baitako eraso sexistak bideratzeko prozesuak, justizia berrosatzailean oinarrituak.\nErasotuon erreparazioan eta babesean jarriko du fokua nahi dugun justizia ereduak. Min sortzailearen ardura eta birgizarteratzea bilatzeaz gain, ez errepikatzea bermatuko du. Ez dugu nahi zigorraren paradigma hutsa birsortzen duen (in)justizia. Horretarako, funtsezkoak dira emakumeon* sinesgarritasuna, testigantzen balioa eta jazotakoaren aitortza. Gainera, beharrezkoa da prozesuaren erdigunean erasotua jartzea, bere beharrak, askatasuna eta erritmoak aintzat hartzea. Epaitegietatik harago, balioesten ditugu herritarren eta erakundeen aitortza ahalbidetzen dituzten prozedurak. Adibidez, Foro Sozialak bultzatutako Nik sinisten dizut ekimena; Abya Yalakoak bezalako emakumeen* lekukotzak jasotzeko auzitegi herritarrak; edo San Fermin del 78 eta Istanbuleko Protokoloa gisako egitasmoak.\nDena den, aipatutako jendarte eta justizia ereduak eraikitzeko igarobidean, ezinbestekoa da gaurdanik indarkeria matxistari aurre egiteko eta emakumeok* babesteko erakunde-baliabideak aplikatzea eta hobetzea.\nBukatzeko, gaur hau ez da justizia diogu. Bihar, berriz, nahi dugun justizia definitzeko, lortzeko, asmatzeko, amesteko… eginahalean eta borrokan jarraituko dugu.\nHurrengoa Azaroak 26


Banana Split Sundaes - Errezetak\nHau Banana Split postrea bainila, txokolate eta marrubi izozkiz, almibarretan, fruitu lehorrak, esnegain harrotua eta gereziz betetako udako sundae klasikoa da!\nBanana split sundae etxeko postre ezin hobea da. Festa baterako zerbait bilatzen ari bazara, saiatu Banana Split marrubiak beteak edo Banana Split Icebox Tarta !\nNahiz eta postre zaharkitu hau zapore klasikoekin hasten den, ez dago izozki zapore eta topping ezberdinekin nahasteko arrazoirik! Hartu ibilbide tradizionala eta erabili klasikoa bainila izozkia edo sortu sormena eta probatu key lime tarta izozkia eta beste zapore dibertigarri batzuk!\nZer da Banana Split bat?\nIzozkian oinarritutako postre bat da, banana bat luzera erditik moztuta, gero plater batean jarria eta hiru izozki bola, saltsak, esnegain harrotua, fruitu lehorrak eta gereziz gainezka.\nPostre hau tradizionalki banana split itsasontziak izeneko plater obalo luzeetan zerbitzatzen da. Zerbitzatu plater hauek zailak izan daitezke aurkitzea. Biak aurkitzeko lekurik onena beirazko ontziak eta plastikozko botatzeko ontziak piztuta dago Amazon .\nIzozki klasiko gehienek bezala Root Beer Karroza , Esne-irabiatuak , eta Banana Split soda iturri batean asmatu ziren. Banana Split 1900eko hamarkadaren hasieran asmatu zuen soda iturria zegoen farmazian lan egiten zuen farmazialari gazte batek. Jatorrizkoak 10 ¢ besterik ez zuen balio!\nNola Egin Banana Split\nOso postre sinplea da egiteko, baina azkar lan egin nahi duzu, izozkia delako.\nBanana bat erditik zatitu luzera banana erdi bana jarriz itsasontziaren alde bakoitzean.\nGehitu txokolate, bainila eta marrubi izozki bakoitzeko koilarakada bana banana xeren gainean.\nGain ezazu izozki bolatxoak saltsa ezberdinekin. Ondoren, amaitu esnegaina, fruitu lehorrak txikituta eta maraschino gereziekin.\nPRO AHOLKUA : Banana Splits batzuk egiten ari bazara, atera izozkia aldez aurretik eta izoztu bolatxoak pergaminoz estalitako cookie-xafla batean. Banana split sundaeak elkarrekin jartzea oso erraza izango da!\nHor duzu, nola egin banana split errezeta klasikoa etxean! Hartu orain zure ezkontidea edo zure BFF eta koilara pare bat eta sartu!\nZer dira topping klasikoak?\nBanana zatitutako postrearen osagarri tradizionalak normalean izozkien korridorean aurkitzen dira muturretako tapoietan edo janari dendako mermelada eta kakahuete-gurinaren korridore berean. Honako hauek barne hartzen dituzte:\nFudge Saltsa Beroa\nBatzuetan sundaearekin bustitzen dugu Caramel Saltsa Erraza dekadente gehigarri baterako.\nIzozki-postre gozo gehiago\nMint Oreo Fudge izozki tarta - Erraza, azkarra eta ezin hobea udarako!\nIzozki Cupcakes - Erraza postrea labean ez!\nCaramel Rum Mahaspasa Izozki Tarta – Helduentzako gozo gozo bikaina\nAffogato izozkia - 2 osagai errezeta sinplea!\nEtxeko izozkia - Ez da izozki-sorgailurik behar\nPrestaketa Denbora5 minutu Denbora osoa5 minutu Anoakbi anoak EgileaRebeka Banana Split Postre hau bainila, txokolate eta marrubi izozkiz, almibarretan, fruitu lehorrak, krema harrotua eta gereziz betetako udako sundae klasikoa da!\n▢bat bolatxoa txokolate izozkia\n▢bat bolatxoa bainila izozkia\n▢bat bolatxoa marrubi izozkia\n▢bi koilarakada fudge saltsa beroa\n▢bi koilarakada marrubi saltsa\n▢bi koilarakada anana saltsa\n▢bi koilarakada kakahueteak txikituta\n▢3 maraschino gereziak\n▢ krema harrotua\nEbaki banana erditik luzera eta jarri erdiak banana split txalupa plater baten alboetan.\nGehitu izozki bolatxoak banana xeren artean. Gain ezazu izozki bola bakoitza saltsetako batekin.\nGain ezazu esnegaina, kakahuete txikituta eta maraschino gereziekin eta gozatu berehala.\nKaloriak:488,Karbohidratoak:82g,Proteina:8g,Potolo:17g,Gantz saturatuak:8g,Kolesterola:36mg,Sodioa:148mg,Potasioa:549mg,Zuntz:4g,Azukrea:43g,A bitamina:420IU,C bitamina:12.9mg,Kaltzioa:138mg,Plantxa:1.1mg\nAuto Konponketa Karitate Aurkezpenak Pintura Ideiak Pribatutasun Politika Engagement Rings Shideshows\nGizonezkoen Azken Arropa\nOhoreak Aztertutako Oinarriak Adibideak\nHaurren Liburuei Buruz\ngarai guztietako egile ezagunenak\ntelebistako poltsaren antolatzailean ikusi bezala\nneskak nola maitatu\nmaite duzun mezua nire senarrarentzat\nez ezazu nire familiako aurrekontuekin nahastu\ntxakur kakak alfonbratik garbitzeko modurik onena\nFeng Shui Produktuak


Ernesto Ezpeleta 'Bihurri': "Aizkoratik bizitzea ezinezkoa da; bizi dena, gaizki biziko da" - Debagoiena - Goiena.eus\nErnesto Ezpeleta 'Bihurri': "Aizkoratik bizitzea ezinezkoa da; bizi dena, gaizki biziko da"\nTxomin Madina 2014-06-19 00:00\nErnesto Ezpeleta 'Bihurri'.\n48 urteko aizkolari eibartarra ohikoa izaten da plazaz plaza egiten diren erakustaldietan eta bere alorrean, munduko bost errekorren jabea ere bada.\n1. Ernesto ala Bihurri, zer entzuten duzu gehiagotan?\nBihurri askoz gehiagotan. Gaztetako kontua da goitizena: orain uste dut zuzendu naizela, baina orduan ondo jarritakoa izan zen.\n2. Errekorrak haustea ala aizkoratik bizitzea, zer da errezagoa?\nAizkoratik bizitzea ezinezkoa da, eta hortik bizi dena, gaizki biziko da. Ni automonoa naiz: mendian ibiltzen naiz, su-egurrekin-eta. Aizkolaritza afizioa da; txikiteoan ibili beharrean, aizkoran aritzen naiz.\n3. Berandu xamar hasi zinen aizkoran: 21 urterekin.\nBai, soldaduskatik bueltan. Orduan jolas bat zen: festetatik zuzenean aizkoran egitera joan ginen. Baina gero gure buruari kargu hartu genion; kirolak mesede handia egin zidan garai hartan: serio samar hasi ez banintz, beste era bateko bizimodua izango nukeen.\n4. Aizkorakadaz josia ei duzu gorputza.\nEz dakit Jesulinek zenbat adarkada dituen, baina hortxe-hortxe ibiliko gara. Larrienekin uztekotan egon arren, burugogorra ere banaiz, eta aurrera egitea erabaki nuen.\n5. Nekatuko zara inoiz plazaz plaza ibiltzeaz?\nNorbera konturatu behar da noiz galtzen dituen lehiakortasuna eta maila, eta hori ere helduko da. Baina oraindik ere denbora puska baterako izango da Bihurri.\n6. Semea ere zure bidetik dator; bokazioz edo aitaren aginduz?\nBerak nahi zuen aizkora: egurrezkoa egin nion eta hautsi egin zuen; gero burdinazko aizkora amutsa egin nion. Ilusio itzelarekin dabil. Umea ezin da behartu. Apurka irakatsi behar zaio, jolasa bezala.\n7. Zure sasoia izateko, zer egon behar da, eta zer ez, dietan?\nFrutak eta barazkiak garrantzitsuak dira; baita janari garbia ere, denetarik, baina garbia. Kirolaria izan edo ez, kenduko nukeena tabakoa da: pozoina da.\n8. Euskal Herrian bakarrik ez, Pakistanen ere egin duzu aizkoran!\nAlex Txikonek esan zidan hara zihoala bertako umeei laguntzeko eta 14.000 kilometro egin genituen errepidean. Oso garai txarra zen, Bin Laden hil berri, eta larri ibili ginen. Baina umeei laguntzeko helburua bete genuen.\n9. Agertokietan ere bazabiltza aizkoran, Herritmo ikuskizuenan.\nTxalapartarekin eta musikarekin herri kirolak uztartzen ditugu. Hasieran ez nuen garbi ikusten, baina jendea txundituta geratzen da; oso gauza polita da.\n10. Ospatu duzu nahikoa Eibarren igoera?\nEz gara kontziente Eibarrek egin duenaz; tarteka kirolean gertatzen den miraria izan da. Jaiero Lehenengo Mailan ikusten dugunean konturatuko gara egindakoaz, orduan hasiko dira ospakizunak.\nMakila magikoa baneuka: "Jende guztia ona bihurtuko nuke: hori gertatuko balitz mundu honetako arazo guztiak konponduko lirateke"


Getxolandiak bihar irekiko ditu ateak - - Hiruka.eus\nUkberri 2003-12-19 21:50\nGetxolandia haurrentzako parkeak bihar irekiko ditu ateak. XVII. edizioan, jolasek, tailerrek eta ludotekak 7.500 metro karratutik gorako azalera hartuko dute Areetako Geltokiko Plazan, ondoko aparkalekuan eta Ibaiondo kalean kokatuko den karpan, Getxoko Kultur Etxeak gaur jakinarazi duenez.\nAreetako Geltokiko Plazak haurrentzako zonaldea hartuko du, eta ondoko aparkalekuan gazteentzako gunea kokatuko da. Goizez, 11:00etatik 14:00ak arte egongo da irekita, eta arratsaldez, 17:00etatik 21:00ak arte, 24an eta 31n izan ezik, ordubete lehenego itxiko baita arratsaldez. Hilaren 25ean eta urtarrilaren 1ean itxita egongo da.\nHaurrentzako zonaldea 2.500 metro karratuko karpa erraldoi batean egongo da. Bertan, puzgarriak, zaldiko-maldikoa, karrusela, skalextrika, txiki-park, Disney Kluba, dragoia eta txikienentzako ludoteka bat izango dira.\nGazteentzako zonaldeari dagokionez, simuladorea, igel-toka, autotxokeak eta ohe elastikoak izango dira, familia guztiari zuzenduriko ezusteko ikuskizun dibertigarri berri batekin batera. Zonalde honek 500 metro karratuko karpa bat izango du.\nBestalde, Ibaiondo kalean, makilajerako edota mozorroak eta giltzatakoak egiteko taillerak kokatuko dira. Gainera, egun osoan zehar, Bizkaiko Foru Aldundiko Garbibusa bisitatu ahal izango da; bertan, txikienek jokoak eta tresna informatikoak erabili ahal izango dituzte, ingurumena hobetzeko prozesuak ikasi ahal izateko.


Zientzialari baten konfesioa eta penitentzia - - Tolosaldeko ataria\nZientzialari baten konfesioa eta penitentzia\nJosu Lopez-Gazpio 2018-03-24 10:57\nZientzialariok akatsak egiten ditugu, eta asko gainera. Zientziak dioena kritikagarria eta aldagarria da, hau da, ebidentzia berriak dauden heinean, aurrez pentsatzen zena baztertu egin behar da eta hori onartzea kosta egiten da. Gaur ziurtzat ditugun gauzak bihar gezurrak izan daitezkeela jakitea, eta sinesten duguna egun batetik bestera aldatzeko prest egon behar dugula onartzea, ez da kontu erraza.\nHorixe da zientziaren gakoa. Zientzialariok, alabaina, badugu gure ideiak hutsik gabekoak direla sinesteko mania. Horrek zientziaren autoritatearen jabe garela pentsatzera eraman gaitzake eta gaur konfesatzera nator. Nik ere huts egin izan dut.\nZientziari buruz ezer ez dakizun gizagaixo hori. Lasai, salbu zara. Ez kezkatu. Nik gaia menderatzen dut eta zuri azalduko dizut, inozoa bazina bezala, Unibertsoak nola funtzionatzen duen. Iritsi da zientzialaria zuri azalpenak ematera. Entzun, irakurri, eta bukatutakoan txalo egin. Zientzian eta zientzia dibulgatzean, badago kutsu horrekin idazteko ohiturarik eta, joera hori gutxitzen ari bada ere, oraindik badago egiteko lana. Zientzialariok oso kritikoak izan behar dugu zientziarekin eta zientzia transmititzeko dugun moduarekin. Ez gara hutsik gabekoak eta inor ez da zientziaren autoritatearen jabe. Zientziak ez dauka inpunitaterik eta guztia kritikagarria da, eta kritikatu egin behar da. Ebidentzia zientifikoak guztiz objektiboak direla pentsatzea ez da zuzena. Ikerketak hainbat modutara egin daitezke baita modu okerretan ere, eta behaketak modu ezin hobean eginda ere, behaketen interpretazioa subjektiboa da.\nZientzia, erlijioa bezala, fedean oinarritzen da. Guztiak azalpena duela sinesteko fedea, arazo guztiek soluzioa dutela sinesteko fedea. Hala ere, eta hau askotan ahaztu egiten zaigu zientzialarioi: ez dago ebidentzia bat bera ere Unibertsoa guztiz ulergarria dela pentsatzeko. Agian arazo askoren soluzioa ez dugu inoiz aurkituko, baina, baliteke beste arazo batzuek, besterik gabe, azalpenik ez izatea. Horrek ezin du izan, jakina, edozein sinesmen zabaltzen uzteko arrazoia, baina, bai, iritzi aniztasuna onartzeko arrazoia.\nHorrek ez du zalantzan jarri behar zientziaren prozedura eta metodo zientifikoa. Edozein arlotan bezala, zientzian ere praxi okerreko jokabideak daude. Faltsutu diren ikerketak daude, eta baita interes ekonomikoagatik egiten diren ikerketak. Horregatik zientziak dioena ere kritikagarria da eta ikerketa baten emaitzak zalantzan jarri behar dira beti. Hori bai, zientziari zientziarekin egin behar zaio aurre eta ez sasi-zientziaren atzaparretan eroriz. Zientziari esker mundua hobeto ulertzen dugu eta zientziak hitz egin behar du, baina, horrek ez du esan nahi zientzialariok okerrik egiten ez dugunik. Asko dugu ikasteko oraindik.\nNik neuk konfesatzen dut errazago kritikatzen ditudala gauza batzuk beste batzuk baino. Konfesatzen dut nire zenbait testutan kritikagarria den kutsu paternalista aurki daitekeela. Saiatzen naiz hori ez egiten. Saiatuko naiz zientzia modurik gardenenean dibulgatzen; izan ere, zientzia horixe da: gardentasuna.\nZientziaren ebidentziak erakutsi egin behar dira eta ez da ezer sinetsi behar honakok edo halakok esan duelako. Zientzian, autoritatearen argudioa falazia bat bestetik ez da. Interpretazioak zuzenak izan daitezke Agamenonek esan edo haren txerrizainak, beraz, egin zaitezte zuek ere zientziaren parte eta begi klinikoz kritikatu eta aztertu baieztapen oro. Akatsak aitortuta lasaiago geratu naizelakoan, orain zuen esku uzten dut penitentzia ezartzea; izan ere, zuek gabe Zientziaren Talaia ez da ezer.


UEU, Udako Euskal Unibertsitatea lukuru asmorik gabeko kultur elkartea da, zeinaren helburu nagusia Euskal Unibertsitatea sortzea den. Euskara eta unibertsitatea uztartzeko bide horretan, ikastaroak, graduondokoak, aldizkari espezializatuak, jardunaldiak, mintegiak, testu-liburuak, on-line proiektuak eta abar antolatzen ditu.\nEuskal kultur sorkuntzaren transmisioa II. jardunaldiak\n"Humanitate Digitalak, Generoa eta Artea" jardunaldia Errenterian\nIrakasle kolaboratzaileen poltsa zabaldu dugu\nGaur Ikasturte Hasiera ekitaldia egingo dugu\nUEUren Ikasturte Hasiera ekitaldia ikusgai duzu\nOnline-irakaskuntza hobetzeko dekalogoa. Liburu berria!\nGraduondokoetan matrikula egiteko azken txanpa\nGraduondokoetan matrikula egiteko azken txanpa!\nUdazkeneko ikastaroak prest ditugu!\nUdako Ikastaroen matrikula zabalduko dugu maiatzaren 17an\nUdako Ikastaroen matrikula zabaldu dugu!


kritiken hemeroteka » Geografiak\n« Azalekoa eta azalarena | Reno Stories »\nEzker hanka falta zuen / Lutxo Egia / Susa, 2005\nGeografiak Felipe Juaristi / El Diario Vasco, 2006-04-07\nNobela honetan nobela asko bildu dira, batzuk paperean, besteak irudimenean, oso irudikorra baita liburua, eta poetikoa oso. Nobela bat baita bizitza, hasieratik amaierara. Edo amaieratik hasieraraino, biak gauza bera baitira: nondik begiratzen eta batez ere nondik ikusten den da kontua. Amaieran hasten baita nobela, Gerena, kirol kazetaria, ezker hanka galdu zuen gizona hildakoan. Haren lagunak ziren, eta diren, hiru gaztetxoek nahiago zuketen hanka eginbehar heroiko, bipil eta sutsu baten ondorioz galdu izan balu, baina ez zen hala izan, gaixotasunak eraman zuen berarekin ezker hanka. Izan ere, heroismoaren garaia aspalditxo igaro zen, trenak igarotzen diren bezala, tuneletik barrena, kanpora jaurtiz ke-bafada, eta ikatz-hautsa, begien itsugarri eta buru-adimenaren engainagarri.\nBaina nobela asko biltzen dituen nobela honetan, nola itsasoak ibai askoren urak biltzen dituen, pertsonaiak ez dira soilik gizon-emakumeak. Bilboko itsasadarrak pertsonaia kategoria hartu du orrialdeotan, hartaz idaztearen kariaz. Era berean Gerenaren sorterria, Galiziako Finisterren, mitxeleta-uzta den tokian. Hara joan omen zen Manuel Rivas bere ipuinik ospetsuena idaztera; hara joaten dira tximeletak saldoka, gizakiak bezala, urruti-minez hiltzera. Haraxe joaten dira narratzailearen gogo eta oinak, Gerenarekiko oroimenak bultzatuta.\nEsan bezala, nobela asko dira nobela honetan, eta bada, liburuan batez ere, poesia eraikitzeko gogo sendoa, poesia benazko eta sentimenduz betea egiteko asmo saihestezina. Ez du beti asmatzen Lutxo Egiak. Pasarte batzuk zurrunegiak geratu zaizkio, portuko garabiak bezain zurrunak. Beste pasarte batzuetan Manolo Rivasengana erakusten duen lilurak itzali egiten du areago haren itzala. Baina badira puska batzuk hunkigarriak direnak honetan. Izan ere liburuak, Gerenaren heriotza aitzakiatzat harturik, bizitzaz hitz egiten du, ezkerraldean zabaltzen den hiriaz, begien aurrean ikusteko izanik ikusten ez dugun paisaia horretaz. Paisaiak, izan ere, asmakizunak dira, narrazio hutsak, geografia ezagun batean, tximeletak bezala, erortzen utzitako poemak.


Eskuak | Nahiaetaezina\nMugaz, mugan →\nPosted on 2010/05/14\tby Nahia\nEta muxu eta begiradetatik eskuetara.\nZenbat gauza kontatzen dituzten eskuek. Eskuen formek, koloreek, zimurrek, berotasunak eta hoztasunak gauza asko adierazten dizkigute. Odolaren berotasunak, azalaren leuntasunak, azkazalek… denak du kontatzeko zerbait.\nBeraz kontuz bi muxu, begiradek eta eskuek zure sekretuak ageriko egin ditzakete eta.\n4 erantzun Eskuak -ri\nkinkitime -k dio:\nEskuk bakarrikan ez… eskuk nola ibiltzettugune bai e. Eskuk beak zeoze esate due, baño jabiak nola ibiltzettun, horrek bai estaeula zeoze. Ta ados, eskuk oso desberdiñak dia kasu batzutan, izakerataz uste deuna baño geyo esateue nik uste… ta batzuk seko desagradabliak dia. Baño aizu, zuk oi ondo jakin biarkozu, eskuba emangozulako bi muxun partez, ezta?\nJo, ba egia esan, ez. Ez det eskurik ematen… Kontaktu fisikoa irabazten duenarentzat bakarrik -onean eta txarrean-. Segi saiatzen!\nJEsus, bai zalla zuria… oso hotza iruizte ziat ba kontaktu fisikoik ez eukitzia jendiakin, ta azkenian eskuk ikuiztia zeoze “inertia” da, ezta konprometittuba ez?\nEsku oso hotzak ditut eta itxusiak… Nahiago merezi duenari besarkada on bat.


Zuzena: 2012ko Bitacoras sarien finalisten iragarkia Linuxetik\nZuzena: 2012ko Bitacoras sarien finalisten iragarkia\nGaur arratsaldean aurrera 19: 30ean gaztelania (Ordu 1 gutxiago urtean Kanariar Uharteak, 15: 30ean Argentina eta txile, 13: 30etan Kuba eta Peru, 12: 30 Mexico, 14: 30etan Venezuela) urtean ematen da zuzenean Madrilgo Sony dendatik iragarriko duen ekintza finalistak la Blog Sariak 2012\nGoiko bideoan hasten denean ikus dezakezu (automatikoki hasiko da) eta kontuaren bidez twitter antolatzaileena.\nNiretzat ohikoa den bezala, iragarkien ondoren sarrera bera editatuko dut finalistak iragarriko ditut eta, jakina, bereziki izendatuz izendatu gaituzuen hautagaitzak.\nBeno, gertaera amaitu da eta zuri esaten dizuet Informatikako kategorian finalistak garela sailkapeneko hirugarren postua lortuz.\nSegurtasun Informatikoari eta Blog Publikoari dagokionez, ez gara gainditu lehenengoan azkenean bederatzigarren postuan geunden eta bestean, besterik gabe, ez genuen boto nahikorik izan.\nDatorren ostiralean 23an, ezer gertatzen ez bada, sari banaketan egongo naiz, eta etxera bueltatzea espero dut, Elav eta Gaara bidaltzea dirudien garaikurrarekin.\nIrabazten ez badugu ere, eskerrak eman nahi dizkizuegu guztioi, gure sari onena zu zarenez.\nArtikuluaren bide osoa: Linuxetik » Berri » Zuzena: 2012ko Bitacoras sarien finalisten iragarkia\negokia esan zuen\nAholkua: denbora UTC edo GMT erabili ahal izateko, beraz, herrialde bakoitzeko ordua eta aipatzen ez diren herrialdeetako jendea idazten aurreztuko duzu, errazagoa da bertako denbora kalkulatzea 😉\nZer emozioa 🙂\nVenezuelako garaian akats bat egon behar dela uste dut. Chávez-ek duela urte batzuk aldatu zuen herrialde honetako garaiko erreferentzia, aldea ordu erdikoa izan zedin beste ordu-zonekiko. Mendebaldeko hemisferioko herrialdeetan ordu-zona zaharkitua duen herrialde bakarra da.\nZorionak DesdeLinux! Teknologiako blog onenaren finalistak:\n2. Facebookeko neska\n3. <° Linux-etik\nSegurtasun Bloga: 9. postua!\nLinux Mint: nola erakutsi erabiltzaileen zerrenda MDMn\nSlackware 14: Munstroa botatzea


BORDERLANDS 3 EGUNERATZEAK LOOT DROPS, EGUNERATZE BERRIA ETA SHIFT CODE BERRIA LORTZEN DITU HIRU URREZKO GILTZATARAKO. ZUZENKETA BERRIA HEMEN DA BERRITUTAKO EFEKTU GANTZUDUNAK ETA GEHIAGO! - JOKOA\nBorderlands 3 Eguneratzeak Loot Drops, Eguneratze berria eta Shift Code berria lortzen ditu Hiru Urrezko Giltzatarako. Zuzenketa berria hemen da berritutako efektu gantzudunak eta gehiago!\nBorderlands 3 2019ko zalantzarik gabeko arrakastetako bat dela frogatu zen. Gearbox Software-k garatua, RPGak nahiko buelta eman zuen\nMugaldeko 3 frogatu zen 2019ko zalantzarik gabeko arrakastetako bat izan zela. Gearbox Software-k garatua, RPGak buru dezente piztu zuen kaleratu ondoren. Jokatzeak bultzada handia izan zuen aurreko zatiekin alderatuta. Iaz ere jokalari anitzeko joko onenak izanik.\nBaina aurten gauzak berriro berotu dira. Bere kexa batzuei aurre eginez, Borderlands 3 hainbat berritasunekin itzuli zen. Batzuk akats txikiak konpontzen ari dira, baina kanpaina modu berriekin ere etortzen da. Baina askoz gehiago dago eskuragarri dauden eguneratze berriei buruz eta zer esan nahi duen eztabaidatzeko.\nMugaldeko 3: eguneratu berri moduak\nJokoa irail honetan itzuli da jokoaren eguneratze berriekin. Berehala eskuragarri zegoen PS4, Xbox One, PC eta Stadia erabiltzaileentzat. Jokoak hainbat ezaugarri berri sartu dituela dirudi azken eguneratzeak .\nHorietako lehena Bounty of Blood kanpainaren gehigarria da. Kanpaina ingelesezko eta alemanezko ahots off bidez egongo da erabilgarri. Kanpainak maila muga handituko du. Orain, 60 mailetan egongo da lehengoekin alderatuta. Jokalariek ere joko esperientzia dinamikoagoa izango dute Aftershocks eta Dead Men Walking funtzioekin. Jada ez dago kutxa erregistratzaile mugikorrik edo Juno trabatuta geratuko denik.\nGainera, Mayhem Mode-k ere arreta handia izan du. Moduaren barruan duzun mailak zehaztuko du hemendik aurrera kaltearen eskala. Eraso estilo bakoitzari aparteko kalte puntuazioa emango zaio. Granada Modu berria ere badago, eta Mayhem Gear iturri guztietatik arpilatu dezakezu. Ibilgailuen kalteetan ere hobekuntzak daude.\nMugaldeko 3: eguneratze orokorrak\nModu berriez gain, jokoak beste esparru batzuetako hobekuntzak ere egin ditu. Lehenik eta behin misio batzuk jolasten ari zirenean kraskatu egin dira PCan komandoaren sarrera hobetzeko arreta berezia jarriz. Aldi berean, kalte gehiago eragin ditzakezu ekintza trebetasun eta buruz buruko eraso paregabeekin.\nArmak suntsitzaileagoak direla esan da azken eguneratzeak . Jokalariak ere sar daitezke jokoan urrezko hiru tekla gehigarriekin. Behar duten guztia - KJCTJ-F9RZH-X3WS5-ZTWB3-BZR6J kodea da. Oraindik ez dago ziur kodeak zenbat iraungo duen. Beraz, egin belarra eguzkiak distira egiten duen bitartean.\nBorderlands 3: Jokoari buruz\nJokoa Pandoraren fikziozko planetan gertatzen da, Borderlands 2tik zazpi urtera. Vault Hunters-ek Crimson Raiders-en deia jaso ondoren hasiko da Vault Hunters lurreratzen. Biak bildu eta Vault aldera joango dira.\nJokoaren erakargarritasuna bere ekintzetan zegoen. The rol jokoa erabiltzailea sartzeko edo bakarrik uzteko aukera ematen du. Lau pertsonaia klase daude eskuragarri. Irabazi esperientzia hainbat eginkizun desberdin eginez eta eskaileran gora eginez. Pistola aurreratuak beti bikainak ziren eta azken eguneratzeen ondoren askoz hobeak dira.\nJolasak berehalako arrakasta izan zuen arren, hainbat anomalia ordenatu behar izan ziren. Eguneratzeek gertaera horiek guztiak zuzentzen dituzte eta jokoa are gehiago hobetzeko asmoa dute. Arazo konplexu gehiagorik ez dutenez, jokalariek armak jaurti ditzakete.\nanimaniacs 2021 2. denboraldia\nal zara aireko data bakarra?\nzenbat atal dauden kakegurui-n\n4. denboraldia gazte justizia\nhbo azkar eta amorruz 9\nhbo max conjuring 3 ez jolasten


Series Cantabricas Surfski Txapelketan izan da Itxas-Gain - - Baleike.eus\nSeries Cantabricas Surfski Txapelketan izan da Itxas-Gain\nItxas Gain Zumaia 2022-05-16 10:38\nKantabriako Santander hiriko uretan jokatu zen larunbatean X. Series Cantabricas Surfski txapelketa. Urtetik urtera indarra hartzen ari den proba da hau eta Kantauriko surfskilari onenen hitzordu izateaz gain, Kantabriako txapelketak aurten nazioartekoa izatea lortu du. Horregatik, Portugal, Alemania, Polonia edota Hego Afrikako parte hartzaileak ere izan dira bertan.\nEguraldiak baldintzatutako proba izan zen, eta ordutegia aurreratu behar izan zuten antolatzaileek iragarpenek enbata iragartzen zutelako. Eta hala gertatu zen; probaren azken kilometroetan haize bortitza izan zuten kontra eta azken piraguisten eta SUPeko parte hartzaile batzuen proba amaiera asko baldintzatu.\nItxas-Gain taldeak bertara bederatzi piraguista eraman zituen, eta lortutako emaitzekin gustura bueltatu ziren etxera; batzuk lortutako postuekin eta beste batzuen kasuan, esperientziarekin.\nMaite Etxabek emakumezko SS1 modalitate absolutoan 3. postu bikaina lortu zuen, Amaia Osaba nafarraren eta Joana Sousa portugaldarren atzetik soilik 2 segundotara iritsiz.\nMutiletan, beterano -50 mailako proba partaide portugaldar batek irabazi zuen, Luis Venturak. Proba honetan Oier Aizpuruak 2. postua lortu zuen, 10 segundutara; Eñaut Aizpuruak, aldiz, 4. postua lortu zuen. Era berean, Iñaki Unanue arraunlari ohiak piraguista bezala bere debuta egin zuen, eta helmugara 12. tokian iritstea lortu zuen bere lehen esperientzi berri honetan.\nBeterano mailarekin jarraituz, +50 mailan, Itxas-Gaineko Jose Mari Villagarcia donostiarrak garaipena lortu zuen. Maila berean, Javi Lizancos 5. izan zen, Josu Etxaniz 12. eta Peio Romatet 17.\nAmaitzeko, Itxas-Gain taldeko partaide batek historian lehen aldiz SUP modalitatean egin zuen debuta. Olatz Agirregabiriak baldintzei aurre eginez proba amaitzea lortu zuen eta 3. postuan amaitu zuen.\nDatorren astean, larubatean, Euskadiko maratoi txapelketan izango dute hitzordua Gasteizko Ulibarri Ganboa urtegian taldeko nagusienek. Igandean, aldiz, lehiaketa denboraldiari amaiera emango diote klubeko kimu eta infantilek Eskola Kirolakeko seigarren probarekin Pasaian


Jon Santacoloma Moro – BEM2017\nJon Santacoloma Moro\nBachelor in Arts (with Honors) DeMontfort Unibertsitatetik (Erresuma Batua) eta Ekonomia eta Enpresa Zientzietan Lizentziatua Deustuko Unibertsitatetik (Deusto Business School); lanbide eta irakaskuntzaren alorrean egindako ibilbidearen ezaugarri nagusia sormena, teknologia eta ekonomia uztartzen dituen prestakuntza integral hori da, alegia, diseinuaren oinarrizko printzipioak uztartzen dituen prestakuntza integrala. Bere enpresa -Ideilan Design- 2000 urtean sortu zuenez geroztik, ehunaka proiektu garatu ditu hainbat sektoretako enpresentzat; hala, bere lanaren bidez azelerazio-korridoreak, luminariak, altzariak, automobilgintza eta beste hainbat elementu diseinatu eta garatu ditu, truke etengabea sustatuz enpresa fabrikatzailearen eta bere diseinu-estudioaren artean. Besteak beste, enpresa hauekin kolaboratzen du: ZIV, Thyssenkrupp, Ferqui, Magefesa, Vitrinor, Metro Bilbao…\nEnpresekin gauzatzen duen lanaz gain, ez du inoiz ere baztertu eguneroko arazoen konponbide berriak eskaintzeko interesa, eta, hala, gure kaleetan ikus daitezkeen produktu ugariren edizioaz arduratu da: bizikletak aparkatzeko totema, birziklatze-paperontzia, ghost euskarria… besteak beste.\nBere aholkularitza-lanak ahalbidetu dio euren enpresa-estrategiaren baitan inflexio-puntu batean zeuden enpresei laguntzea, enpresa horiek edozein ikuspuntutatik onar zitzaketen erronka berriak bideratzen eta planteatzen lagunduz.\nGaur egun, bere prestakuntza eta ikuspegi estrategikoarekin jarraitzen du, eta bere ikasleei transmititu ere egin die, bai Mondragon Unibertsitatean eta bai, gaur egun, Deustuko Unibertsitatean, kontzeptu guztiz poliedriko bat txertatuz diseinuaren inguruko ezagutzan.\nEtengabeko ahalegin horiek sarituak izan dira ospe handieneko aitortza batzuekin, bai nazioartekoak eta bai nazio mailakoak; horien artean, honako hauek azpimarratu ditzakegu: Silver A´Design Award, Argiztapen eta diseinu produktuen kategorian (2017), IDA- Gold Award f5 tourisme Midibus (USA-2013), SPARKAWARDS saria, Esquare osagarria (2013)…\nGaur egun, jasangarritasuna eta bideragarritasun berri bat turismoaren munduaren inguruan uztartzen dituzten proiektu batzuetan dago murgilduta. Bere azken proposamena, TRIPORG, Helmuga Giden Nazioarteko APP onenentzat hartu da. Etengabe berriztatzeko lan horrek gidatuta, patente eta erabilgarritasun-ereduen mundu konplexu bat kudeatu du, eta zeregin horren garrantzia errebindikatu du, zeren lehenengo urratsa baita kopia industrialaren iruzurraren aurka borrokatzeko.\nDiseinuaren eremuaz duen ezagutza sakonak bultzatu du bere planteamenduak argitalpen espezifikoetan azaltzera eta HABIC, IAD, ICCI eta beste elkarte batzuetan kide gisa parte hartzera.\nAspalditik kolaboratzen du gizarte-izaerako ekimenekin, sektore horretan aplika daitezkeen berrikuntza-proiektuekin. Bera lana garatzen du ALC Agirre Lehendakaria Center for social and Politica Studiesekin, edo gizarte-bazterketa pairatzeko arriskua duen pertsonak hartzera zuzendutako Etxe Gorria ekimenarekin.\nAll Sessions by Jon Santacoloma Moro


Amikuzeko oihanean gaindi ibili gira Jean Michel Camourekin non zubi desberdinak aurkitzen diren eta horietariko bat Sokazkoa dugu. Inaki Sagardoi eta Aritz Ibanezek Irunako soka dantza aurkeztu digute. Shakti Olaizolak norberaren korapilatzeaz eta orekaz aritu zaigu. Eta bukatzeko pausoka elkartearen ezagutza egin digu Amaiak\nShakti Olaizola ekilibrista eta kontorsionista; Inaki Sagardoi eta Aritz ibanezek Irunako soka dantza aurkeztuko digute\nAmikuzeko oihaneko zubiak © Radio France - Artzen Letona


Argouges - Wikipedia, entziklopedia askea.\n48°30′09″N 1°23′46″W / 48.5025°N 1.3961°W / 48.5025; -1.396148°30′09″N 1°23′46″W / 48.5025°N 1.3961°W / 48.5025; -1.3961\nVessey, Coglès, Carnet, Montanel eta Villiers-le-Pré\nArgouges Frantziako udalerria da, Mantxa departamenduan dagoena, Normandia eskualdean. 2013an 552 biztanle zituen.\n2007an Argouges udalerrian erroldatutako biztanleak 552 ziren. Familiak 232 ziren, horien artean 64 pertsona bakarrekoak ziren (44 bakarrik bizi ziren gizonak eta 20 bakarrik bizi ziren emakumeak), 80 seme-alabarik gabeko familiak ziren, 76 seme-alabak dituzten bikoteak ziren eta 12 seme-alabak dituzten guraso-bakarreko familiak ziren.\n2007an 299 etxebizitza zeuden, 230 familiaren etxebizitza nagusia ziren, 40 bigarren erresidentzia ziren eta 28 hutsik zeuden. 294 etxeak ziren eta 4 apartamentuak ziren. 230 etxebizitza nagusietatik 153 bere jabearen bizilekua ziren, 75 alokairuan okupaturik zeuden eta 3 doan lagata zeuden; 2 etxek gela bat zuten, 21 etxek bi zituzten, 47 etxek hiru zituzten, 70 etxek lau zituzten eta 91 etxek bost zituzten. 185 etxek euren parking plaza propioa zuten azpian. 126 etxetan ibilgailu bat zegoen eta 81 etxetan bat baino gehiago zituzten.\nArgouges udalerriko biztanleria-piramidea 2009an .\n2007an lan egiteko adina zuten pertsonak 321 ziren, horien artean 239 aktiboak ziren eta 82 inaktiboak ziren. 239 pertsona aktiboetatik 224 lanean zeuden (133 gizon eta 91 emakume) eta 15 langabezian zeuden (7 gizon eta 8 emakume). 82 pertsona inaktiboetatik 29 erretiraturik zeuden, 22 ikasten zeuden eta 31 "bestelako inaktibo" gisa sailkaturik zeuden.\n2009an Argouges udalerrian 232 unitate fiskal zeuden, 561 pertsonek osaturik. Pertsona bakoitzeko diru-sarrera fiskalaren mediana urteko 14.655 euro zen.\n2007an zeuden 18 komertzioetatik, 1 janari enpresa zen, 2 bestelako produktu industrialen fabrikazioko enpresak ziren, 6 eraikuntza enpresak ziren, 3 ibilgailuen saltze eta konpontze enpresak ziren, 1 garraio enpresa zen, 1 ostalaritza eta jatetxe enpresa zen, 1 informazio eta komunikazio enpresa zen, 2 zerbitzu enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2000. urtean Argouges udalerrian 40 nekazaritza-ustiategi zeuden, 779 hektarea erabiltzen.\nMontanel (1,9 km)\nCarnet (3,0 km)\nSacey (4,0 km)\nVilliers-le-Pré (4,3 km)\nLa Croix-Avranchin (4,9 km)\nCoglès (5,4 km)\nSaint-Ouen-la-Rouërie (5,5 km)\nBNF: 15261997c (data)


Covid 19 eta Justizia Ministerioaren ordenantzak. Zer ondorio dituzte euskal presoentzat? | Artisans de la Paix\n2020 URTARRILAK 11\nCovid 19 eta Justizia Ministerioaren ordenantzak. Zer ondorio dituzte euskal presoentzat?\nAsteazken honetan egindako adierazpenetan, Nicole Belloubet Justizia Ministroak ateak itxi dizkio Covid-19 birusarekiko arrisku gehien izan dezaketen euskal presoen irteera aurreikuspen guztiei. Izan ere, ordenantzak aplikazioan baztertu egiten ditu terrorismoaren aurkako legeen esparruan kondenatutako pertsona guztiak. Beste behin ere, zigorrak egokitzeko aukera guztiak baztertzen dira euskak presoentzat.\nBaina, gaur, 37 euskal presoen artean (29 gizon eta 8 emakume), 5 euskal presok (Jakes Esnal, Jon Gurutz Maiza Artola, Josu Urrutikoetxea, Jon Parot, Frédéric Haramboure) 65 urte baino gehiago dituzte, eta horietatik 3k (Maiza Artola, Haramboure, Urrutikoetxea) patologiak dituzte, eta arriskupean jartzen ditu birus honen aitzinean. Ibon Fernandez Iradik berriz, esklerosi anizkoitza du eta oraino kartzelan da. Preso horiek eegoera honetan mantenduz, poderea suarekin jolasten ari da.\nEuskal presoen egoera neurri horien aplikazio-eremuan sartu behar zen. Ez dugu diskriminazio hau onartzen, eta eskatzen dugu guztiontzako eskubidea aplika dadila, egoera guztietan! Preso horiek askatu egin behar dira.\nSalbuespen-neurrien amaiera eta Fiskaltza Antiterrorista Nazionalaren (PNAT) itzala\nEuskal presoen bazterketa kontraesanean dago Euskal Herriko ordezkaritzak eta Justizia Ministerioak duela bi urte balioztaturiko ibilbide-orriarekin.\nBerriro ere berresten dugu, ezinbestekoa da euskal presoei salbuespenezko neurrien aplikazioarekin bukatzea. Euskal presoei askatasunerako eskubidea aplikatu behar zaie, baita eri diren presoei zigorra kendu ere. Izan ere, baldintzapeko askatasunerako eskubidea aplikatuta, posible izango litzateke Lorentxa Beyrie, Jon Parot, Frederic Haramboure eta Ibon Fernández Iradi beren hurbilekoen artean egotea, populazioa erabat konfinatuta dagoen une honetan.\nGainera, terrorismoaren aurkako lege berrien esparruan, atzerritarrak (beraz, Frantzian kartzelaratutako euskal preso gehienak) baldintzapeko askatasuna eskatzeko aukera guztietatik kanpo geratu ziren. Konstituzio Kontseiluak konstituzioaren kontrakotzat jo zuen, Alaitz Areitio euskal presoari loturiko prozeduraren ondotik. Berantenez, urriaren 20an geldituko da aske.\nFiskaltza Antiterrorista Nazionalaren eginkizuna berriz ere aipatu behar dugu. Azken hilabeteotan, Fiskaltza Antiterrorista Nazionalaren jarrera mendekatzailea izan da eta horren ondorio suntsitzaileak salatu ditugu, Frédéric Haramboure, Ibon Fernandez eta Lorentxa Beyrieren egoera dela eta, oraindik kartzelan daude, Fiskaltza Antiterrorista Nazionalaren deien ondotik, askatzeko lehen erabakia ezeztatuz.\nApirilaren 9an jakinaraziko da Jakes Esnalen baldintzapeko askatasunaren eskaeraren erabakia. Eskaera hau onartzea eta Fiskaltza Antiterrorista Nazionala Euskal Herrian izandako aldaketa historikoaren mailan egotea eskatzen dugu.\nJakes, Jon, Xistor, Gurutz, Ibon eta Josu berehala askatuak izan daitezela!\nEta, azkenik, behin betiko salbuespenezko neurriekin bukatu dadila!


Euskal presoak gogoratu dituzte omenaldi eta bazkari batekin - GARA\nBaionako besten azken eguna iragan zen atzo, eta gau ilunera arte Baionak giroturik jarraitu zuen. Larunbateko euri zaparradek herritar askoren kanpora ateratzeko nahiak bertan behera utzi zituztela-eta, igandea ohi baino jendetsuagoa izan zen. Baionako jaiek eragiten duten bost eguneko biziera «surrealista» azken muturrera arte bizitzea izan zen guztien nahikeria. Horrenbestez, goizean goizetik, zuria eta gorria nagusitu ziren auzo eta karrika guztietan.\nIgandea gehienbat familien eta helduen eguna izaten bada ere, atzokoan guztiz irudi ezberdina izan zuten karrikek. Jon eta Maria Josek, beren hogei bat lagunekin, igandea aukeratu zuten beste askok bezala Baionara hurbildu eta elkarrekin bazkari goxo bat egiteko. Ustekabean, karriketan ezin barnatuz ibili behar izan zuten, eta jatetxean sartzeko ere hiru orduz itxaron behar izan zuten!\n«Jatetxea duela aste bat manatua genuen, baina ezin sartuz izan gara», esan zigun bikoteak. Urteak eta urteak daramatzate Baionako festetako igandean bazkaria egiten eta beraien harridura azaldu ziguten atzo bildutako jendetza dela-eta. Gertakariak ez zituen, baitezpada, kexarazi. «Beno, Baionako bestak dira, ezta!», zioten umorez.\nFamiliek ere zailtasunak izan zituzten atzo kaleetara ateratzeko. Azken eguna familiarekin gozatzeko hautua egin zutenek, karrikara atera eta berehala etxeratzera behartuak izan ziren jendetzaren artean umeekin ezin ibiliz aritu baitziren.\nIgandeak, beraz, ez zuen ohiko irudi lasaia azaldu atzokoan. Hori bai, urteroko bazkari herrikoiak nagusi izan ziren atzo ere. Eta, ostatu eta jatetxeetatik kanpo, presoen aldeko bazkaria egin zen aurten ere Patxa plazan. Jaietan parte hartzerik ez duten presoei aurresku dantzaren bitartez omenaldia egin ondoren, arratsaldera arte luzatu zen bazkariari ekin zioten.\nJana eta edanaz gain, aktibitate ugari izan ziren atzo ere Lapurdiko hiriburuko karriketan. Izan ere, eguneroko egitarauak aurrera jarraitu zuen. Larunbat gaueko euriak egitarauan finkatuta ziren animazio guztiak bertan behera uztea behartu zuen; atzo, aldiz, goizeko bederatzietarako herritarrei bestara kaleratzeko deia egin zitzaien gaiteroen, banden, txistularien eta trikitilarien doinuen bidez.\nBanden mezak eta San Andres elizatik udaletxera arteko agintarien desfilea egin ziren ondotik, Leon erregea esnatu arte. Arratseko hamarretan, berriz, aurreko gauean kaleratu behar zuten Korso argitsuko orgen desfilea egin zen. Bederatzi orgek, banda eta musikariek lagundurik, San Izpiritu auzotik udaletxeko plazara arte desfilatu zuten milaka lagunen txaloen artean.\nBaina, igandea, besta eguna izateaz gain, jaien azken eguna da, eta, ondorioz, Leon erregeari azken agurra emateko ordua. Gauerdian, horrenbestez, besten lehenengo egunean gertatu bezala, trumilka jende bildu zen udaletxeko balkoiaren azpian. Eta Iruñean egiten den bezala, «Pobre de mí» abestia kantatzeari ekin zioten. Jaien zeremonien barnean sartua den agur horrek ez zien baitezpada bestazaleei jaia jarraitzeko gogoa kendu.\nAgurra bukatu bezain laster, ostatu eta karrikak berriz ere bete ziren azken dantza eta abestiak egiteko. Baiona astebetez biziera «surrealista» batean barnatu duen bestaren ondotik, bizimodu arruntera itzultzeko ordua finkatu zen atzo.\nEta, «surrealismo» horretan parte hartzeko gogoak bultzatuta, Euskal Herri osoko bisitariak jaso zituen Lapurdi hiriburuak. Baztan, Markina, Ondarroa edo Bilboko herritarrak ikus zitezkeen zuriz eta gorriz jantzirik kaleetan. Eta, gauez, elkar trukaketak anitzak izaten dira. Herritarrekin batera, jaiaren inguruetan zaindari gisa kokatuta zeuden CRS poliziak ere nonahi ikus zitezkeen kaleetan. Baina, herritarren harridurarako, uniformea soinean zutela ostatuetan edan eta ligatzen aritu ziren horietako hainbat. Agerpen horiek oraindik askoren buruan dauden 2008ko jaietako istiluak gogora ekarri zituzten.


Cadaqués | Bidaia Albisteak\nMaria | | España, Weekend\nSalvador Dalí artistak Cadaqués munduko herririk ederrena zela esaten zuen. Agian baieztapen hori zalantzan jartzen duen jendea dago, baina ezin da ukatu hori da Cadaqués Kataluniako herririk ederrenetakoa da. Cap de Creus Parke Naturalean dago, Alt Empordá eskualdean.\nTurismoaren gorakadatik bizirik atera zen eta eraikuntza masiboei aurre egin zien, bere esentzia maitagarria eta erreserbatua gorde ahal izateko. Arrazoia izan daiteke oraindik iristea zaila delako, nahiz eta behin bertan egon, esperientzia ahaztezina den arren. Egia esan, Cadaques bisitatzeko arrazoiak zabaldu genitzake, baina onena erakustea da. Ezin izango duzu bisitatzeari eutsi!\n1 Non dago Cadaqués?\n2 Zer ikusi Cadaquésen?\n2.1 Santa Maria eliza\n2.2 Alde zahar\n2.4 Cap de Creus itsasargia\nNon dago Cadaqués?\nCosta Bravako perla Gerona probintzian dago. Esan dugun moduan, bertara iristea ez da gauza erraza, batez ere autoz bidaiatzean zorabiatzeko joera dutenentzat, herrira joateko ia 15 kilometro sigi-saga egiten baitituzte. Behin hona iritsita, leku hau ezagutzeko modurik onena ibilbidea Santa Maria parrokian barrena hastea da.\nZer ikusi Cadaquésen?\nSanta Maria elizara igotzeak XVI. Mendeko tenplu ederra eta herriaren ikuspegi zoragarriak itsasoan flotatzen dituzten itsasontzi txikiak dituela atzeko planoan ikusteko aukera emango digu.\nCadaquéseko Alde Zaharra ezagutzeko modurik onena kale malkartsuen eta estuetatik paseatzea da. Hauek itsasertzean bildutako harriekin eraiki ziren. Atarietako ateak, leihoak eta aulkiak eta baita etxeetako fatxadetan zintzilik dauden lila bougainvilleak irudi ederra sortzen dute.\nCadaquésen bisitatzeko lekurik gomendagarrienetako bat hondartza da eta bertatik herriaren beste ikuspegi bat duzu. Asko dira aukeran: txikiak, handiak, harea eta harria ... baina guztiek dute komunean uraren argitasuna eta arroken aurka hausten diren olatuen zarata soinu banda gisa.\nCadaquésen ezagutzeko proposamen batzuk Sa Conca dira, oso erosoa, hareatsua eta herritik hurbil dagoena. Beste ideia bat Cullaró kalara joatea da, bi kilometrora oinez dago eta bertako ederrenetakoa da. Harkaitzetik kostaldea jarraituz bista izugarriak dituzten kalak ere badaude.\nBere kala batean murgildu ondoren, plan ona da pasealekuko terrazetako batean trago bat hartzea; itsasoaren ondoan leku xarmangarriak aurkituko dituzu ilunabar ederraz gozatzeko.\nCap de Creus itsasargia\nCap de Creus itsasargia ezagutzeko modurik interesgarriena oinez egitea da, paisaia zoragarria baita. Hala ere, autoz, motozikletaz edo bizikletaz ibiltzeko aukera ere egin dezakezu. Oinez ibiltzea egun osoa ematen da, batez ere Cala Jugadora edo Guillola bezalako kalaetan edo Cap de Creus-en, magia berezia duen parke naturalean, natura behatzen gelditzen bada.\nArtikuluaren bide osoa: Bidaia Albisteak » Ihesaldiak Europa » España » Cadaqués\nZer ikusi Bremenen


metropolitan. . .: IRABAZI\n"Zure ile horiak laztanduriko aireak ukitzen nauenean zorabiatu egiten naiz". Neskameari deitu dio printzesak, urduri. "Zuri begiratzen ari naizenean ez dakit ikusten dudana ikustea posible ote den edo lamiak, ninfak eta maitagarriak irten diren ipuinetatik atera zaren". Atea itxi du eta hanka puntetan joan dira biak, elkarri eskutik helduta. "Noizbait eskutik helduko banizu seguru nago hegan izarretara joango nintzatekeela". Ispiluaren aurrean gutun arrosa bat irakurtzeari ekin dio neskameak, ohartu gabe berak ez dakiela irakurtzen. "Ez dakit zer idazten ari naizen, ez naiz ni ari, zu ikusten zaitut, eta nire eskuak zu laztanduko bazintu bezala laztantzen du orria".\nOzenki irakurri dio neskameari. Ahoa zabal-zabal duela entzun ditu printzesak ia kantatuz esaten zizkion hitzak, soinuak ahotik sartu beharrean belarritik sartzen direla ohartu gabe. Ondoren, printzesatxoa jauzika hasi da eta bularraren aurka estutu du gutuna. "Maite zaitut".\nOrdu erdi lehenago, poetak luma esku artean estutu du. Sabaiari begiratu dio, lasto horizko sabaia, printzesaren ilearen kolore berekoa. "Zure ile horiak laztanduriko aireak ukitzen nauenean zorabiatu egiten naiz". Hasperen egin du. Halako gorritasun bat nabaritu zaio masailetan. "Zuri begiratzen ari naizenean ez dakit ikusten dudana ikustea posible ote den edo lamiak, ninfak eta maitagarriak irten diren ipuinetatik atera zaren." Luma indartsuago estutu du. "Noizbait eskutik helduko banizu seguru nago hegan izarretara joango nintzatekeela". Gutunari gainbegirada bat eman eta malko txiki bat erori zaio "nintzatekeela"ren "i"aren gainera. "Ez dakit zer idazten ari naizen, ez naiz ni ari, zu ikusten zaitut, eta nire eskuak zu laztanduko bazintu bezala laztantzen du orria".\nKapitaina sartu da ondoren. "Prest al daukak?" Eta begietara begiratzera ausartu gabe poetak gutuna eman dio. Kapitainaren esku lakarrek, kapitainaren esku zikinek, kapitainaren esku gupidagabeek, kapitain gupidagabearen esku gupidagabeek, kapitain gupidagabearen atzaparrek, kapitainaren atzaparrek gogor estutu dute berak hain maitekiro idatzia. Armadura diztiratsuaren hotsak bi txanpon txikiren zarata utzi du etxeko egurrezko lurrean. Burdinazko pausu gupidagabe batzuk ere aditu dira, eta ondoren atea gupidagabe itxi da. Beno, beharbada lehendik ere itxita egongo zen. Beti egon da atea itxita poetarentzat. Ispilura begiratu eta ezdeus ikusi du bere burua kapitainaren atzaparren ondoan. Bi malko erori dira bi txanponak zeuden lekura. Hauek beste norabait egin dute jauzi.\nHandik hilabetera munduak ezagutu duen ezkontzarik handiena ospatu zen erreumako eliza zuriaren aurrean. Milioika lore bota zizkieten kapitainari eta printzesari. Milioika opari. Greziatik etorritako poeta batek Akilesen indarraren pare jarri zuen amodioarena; Egiptotik etorritako apaiz batek basamortuko gameluen esnearekin bedeinkatu zituen; Mesopotamiatik etorritako idazleak liburu bat eman zien, oraindik letrarik gabekoa, bizitzaz bete zezaten... Bi egun iraun zuten ospakizunek. Handik ehundaka urtetara ere ezkontza hari buruz hitz egiten zen erresuman.\nHandik ehun bat metrotara poetak erosi berri dituen bi ogi barrak sukaldeko mahaiaren gainean jarri ditu. Hortxe geratu dira. Ez du goserik. Ordenagailua hartu eta interneten jakin du ezkontzaren berri. Ordenagailua ispiluaren kontra bota du. Garaipena lortzen dutenak beti ez direla garaile izaten ohartuta. Irabaztea eta irabaztearen artean nolako diferentzia dagoen jakinda. Historia poeten esku leunek ez dutela idazten konturatuta.\nPoetaren hitzak beranduegi iritsi ez ote diren, hori da poetaren damua, poetaren zama, poetak jasan ez dezakeena. Galtzearen arrazoia bere baitan ez ote dagoen.\nTestua ikaragarria dek\nIKARAgarria gehiagi ikaragarria baino, ez?


Manifestazioa Barakaldon.Axier Lopez\nAste honetan, maiatzaren 30ean, Hego Euskal Herriko langile, pentsiodun eta herritarrak oro har, greba orokorra egitera deitu ditu sindikatuen gehiengoak, murrizketa ekonomiko eta sozialen kontra. Madrildik eta Bruselatik inposatu, eta Gasteizko nahiz Iruñeko gobernu otzanek ezarri dituzten murrizketak dira. Erantzuna bi faktorek zehaztuko dute: batetik, halako neurriekiko herritarrek duten asperraldia, batzuetan amore emateko sentsazioa (“ezin da ezer egin”, “ez dago alternatibarik”…) eta ondorioz desmobilizazioa ekar dezakeena; bestetik, ekintza sindikalerako batasun eza, sindikatu estatalistek ez baitute greba babestu.\nHala ere, hamarnaka mila lagunek egingo dute bat grebarekin, argi baitute mobilizazio iraunkor eta orokorrak baino ez dituela mugituko kapitalismoaren arduradun eta kudeatzaile politikoak. Greba orokor honek merezi izango du. Berriz ere entzungo ditugu kapitalismoaren kudeatzaileak eta bere lekaioak esaten grebak ez duela ezertarako balio izan, egoera okertu baizik ez duela egiten. Esan beharra dute. Baina leherketa sozial handiago baten beldur dira, eta badakite greba hau urrats bat gehiago izango dela sistema kapitalistaren bihotza erasotzeko. Indar sozial, sindikal eta politikoak batzeko urrats bat gehiago, jendartearen kontzientziazioan beste urrats bat. Izan ere, herritarrek gero eta hobe ikusten dute egungo klase borroka, eta ohartu dira ez dela XIX. mendeko kontu bat; kapitalak langileen eta herri sektoreen kontra hasi duen borroka latza da. Bestalde, greba hau urratsa da nazio subiranotasunera bidean, eta ondorioz, euskal esparru sozio-ekonomikoa sortzeko. Kapitalismoaren eta bere kudeatzaileen aurrean belaunikatzen ez den eta hortzak erakusten dizkien euskal jendarteak, duintasunez emandako beste urrats bat izango da.


Kalakan berrituak abuztuan hiru kontzertu emango ditu Sarako leizeetan | Kultura | GARA\nKalakan berrituak abuztuan hiru kontzertu emango ditu Sarako leizeetan\nEuskal Herriko zein atzerriko kantarien kolaborazioekin batera Kalakan taldeak hiru kontzertu eskainiko ditu Sarako leizeetan. Abuztuaren 21, 22 eta 23an izango dira musika emanaldiak, aldiro musikari ezberdinekin. Lehen egunean Berçaits anaiak, Etchegoyhen ahizpak eta Mattin Lerissa izango dira; bigarrenean Luis Peixoto portugesa eta azkenean Iñaki Salvador. Urte hasieratik Thierry Biscary ordezkatu duen Pierre Sangla izango da hirugarren kidea.\nIdoia ERASO|SARA Eguneratua:\nIazko arrakastaren ondotik, Kalakan taldeak aurten beste hiru kontzertu emango ditu Sarako leizeetan. Emanaldiak guztiz ezberdinak izango dira, horietako bakoitzean parte hartuko duten musikari gonbidatuen estiloaren arabera egokituak. «Norbaitek hiru kontzertuak ikustera etorri nahi badu, bi kantu soilik antzemanen ditu errepikatuak», adierazi zuen Jamixel Bereauk, taldeko kide eta zuzendari artistikoak.\nEuskal kanta izango da lehen eguneko musikariak elkartuko dituen gaia. «Denetarik pixka bat izango da, artista bakoitzak bere unibertsoa erakutsiko du», esan zuen Bereauk. Berçaits anaiak, Etchegoyhen ahizpak eta Mattin Lerissaren proposamen artistikoen ondoren, Kalakanekoekin batera kantu batzuk interpretatuko dituzte.\nBigarren egunean Portugal Sarara ekarriko du Luis Peixotoren elektro-folkak. Portugesak euskal taldearekin egin duen “Da Terra” proiektuaren bitartez perkusioa oso presente izango da, eta «estilo rockeroagoa» ekarriko dute kobazulora.\nAzkenik, Iñaki Salbadorren pianoak Mikel Laboaren oroimenarekin eta jazzarekin jantziko ditu harrizko hormak. Salbadorren moldaketei esker «kolore berria emango zaio Kalakanen musikari». Jazzaren eta musika klasikoaren ukituekin pianoaren eta ahotsaren inguruan egituratuko da gaualdia.\nSarako harpeetan bezala beste gune atipiko batzuetan ere egiten ari dira kontzertuak: «Gure behar musikalekin ia gune guztietara egokitu gaitezke, eta gero eta gehiago gune ezohikoetan jotzen ari gara. Gure estiloarekin koherentzia du, horregatik ari da funtzionatzen» nabarmendu zuen Bereauk.\nUrtarriletik goiti hirukotean aldaketa izan da, Thierry Biscaryren tokia hartu du Pierre Sangla musikari baionarrak. Jadanik musikaren inguruan elkar gurutzatu izan dira egungo hiru kideak, eta horregatik Biscaryren tokia hartzea proposatu zioten Xan Errotabeherek eta Bereauk. Sangla bateria irakaslea ere bada, eta hainbat taldetan jotzen du musika tresna hori.\nPerkusio mailan egin duen ekarpena nabarmendu zuten bere bi taldekideek. Errotabeherek baieztatu zuenez, «perkusionista paregabea da. Perkusio kontuetan duen talentua nabarmentzen da, eta laguntzen du ondo oinarritzen abestia». Hala ere, taldearen hutsunea betetzeko momentuan aldaketa gutxi izan direla azpimarratu zuen Sanglak: «Berak zuen rola hartu dut, ukitu berezia eman diot, ibilbide musikal oso ezberdina dugulako, baina taldeak duen identitatea atxikitzen du».\nKantuan gutxitan aritutakoa, baina maila horretan ere bere tokia atzeman zuela baieztatu zuten hiru taldekideek. «Hasieran beti kezkak dira, ahots tinbre berriak ekar ditzakeen aldaketak, eta horrelakoak. Baina Pierrek errepertorio guztia ikasi du, eta ahots oso baxu eta goxoa du, inoiz ez duguna izan», erran zuen Errotabeherek.


Lurralde hizkuntzek babesik gabe gelditzeko arriskua dute - GARA\nEuskal Konfederazioak eta Kontseiluak harridura adierazi zuten atzo lurralde hizkuntzen babeserako lege proposamen baten lanketa bertan behera geldi daitekeela jakitean.\nLurralde hizkuntzen legea 2008an Konstituzioan sartu zenetik, Gobernu frantsesak hizkuntz legea ez dela beharrezkoa esan izan du behin eta berriz. Hala ere, Konstituzioaren aldaketak deklinabide juridikoa behar zuela pentsatzen zuten 70 diputatuk indarrak batu zituzten lege proposamen bat prestatzeko asmoz.\nHilabete ugari eman dituzte testu hori prestatzeko lanetan, eta Euskal Konfederazioak eta Kontseiluak begi onez ikusten zuten elkarlan hori, tendentzia politiko guztietako politikariak biltzen ari baitziren lan bat egiteko. Elkarteek lurralde hizkuntzen berreskurapena guztien afera dela deritzote, ez baitu inolako interes politikorik.\nAste honetan bertan, Marc Le Fur diputatuaren adierazpen batzuen bidez, jakin izan dute UMPko diputatuek ekimena bertan behera uzteko asmoa dutela hilabetetako lana desagerraraziz. Horren aurrean, elkarteek Intergroups ekimeneko diputatuei lege proposamena elkarlanean lantzen jarrai dezaten eskatu nahi diete, baita Iparraldeko Poulou eta Grenet diputatuei egoera konpontzeko ahalegina egin dezaten ere. Elkarteek ezin dute sinetsi �lurralde hizkuntzen milaka hiztunen eskaerak eta beharrak hain arinki desager daitezkeenik�.


Lantziego, Binasperi, Castillejos ur baltsa, Teileria\nTontor eta leku izenak: Lantziego, Binasperi, Castillejos ur baltsa, Teileria\nIngurunea: Buztinezko adreiluak eta teilak ezinbestekoak ziren garaian, teilaginak –zamariek ondo lagunduta– hara eta hona ibiltzen ziren lehegaia fabrikara eramateko.\nUDAKO SAILA. Euskal Herriko bazter historikoak (IV). Lantziegoko teileria\nLantziegoko teilagin bidea\n1. Bisita. Binasperi herrian geldialditxo bat egingo dugu teileria bisitatu aurretik. Joxean Gil-Garcia\n2015-07-24 / Joxean Gil-Garcia\nXVIII. mendeko teila fabrika bat zaharberritu dute oraintsu Arabako Errioxako Lantziego herriko hego-ekialdean. Terreros izena hartzen duen paraje gorabeheratsuan egin dute. Atontze lanak amaitu ostean, denon gozamenerako utzi dute eraikin ederra, hots, behiala berebiziko garrantzia izan zuen egitura aparta. Lantziegotik hurbil badago ere, inguruko bazterrak ongi baino hobeto ezagutu behar dira hara iristeko. Izan ere, teileria hori bezalako guztiak mendian altxatuak izaten ziren, ura eta lur mota egokia zeuden parajeetan. Teilen eta adreiluen beharra handia zeneko garaian, hiribildu bakoitzak bere fabrika propioa izateko ahaleginak egin behar izaten zituen. Batzuetan, hori posible ez zenez, hainbat hiribildu edota herrixkaren artean erabili behar izaten zuten lantegia. Kripan ondoko San Jorge zeritzana, esaterako, Lantziego eta Binasperi herriek erabili zuten denbora batez.\nProdukzioa egiteko modua sinplea zen: tokian tokiko kontseiluek produktu kopurua, prezioak eta erosleak kontrolatzen zituztenez, teilagin trebeak aukeratu ohi zituzten eskualdean, urrutira jo gabe. Hori posible ez zenean, eskualdetik at bilatzen zituzten; Nafarroan, Gipuzkoan eta Iparraldean, leku askoren artean. Tokian tokiko buztina hartuta, zamarien bidez biltegiraino garraiatu, eta, lehengaia larrainean garbitu ondoren, uretan sartzen zuten. Segidan, modelatzeko prozesua etortzen zen. Horretako, zurezko zein burdinazko moldeak erabiltzen zituzten. Azkenik, adreiluak eta teilak labean sartu, eta egoste prozesua hasten zuten, materialak apaletan ongi ordenatuta.\nLantziegoko fabrikak ongi funtzionatu zuen 1788tik 1807ra arte, adituek ziurtatu dutenez. XIX. mendeak aurrera egin ahala, ordea, teileriaren ondoko etxola bestelako funtzio bat betetzen hasi zen. XX. mendea hasteaz batera, produkziorik ez zen jaso Terreroskoan, eta fabrika abandonatu egin zuten.\nTerrerosko teileria ezagutzeko, Lantziegoko eskolaren aurrean hasiko gara. Haren eskuinetik gora egingo dugu, Larrineta kaletik. Aldatsa amaituta, Lapoblacion mendi aldera begira jarriko gaitu bideak. Errepidera iristean, ezkerrera egin, eta asfaltoaren alboan 50 metro inguru egin ostean, eskuinaldean ikusiko dugun nekazari bidean aurrera egingo dugu. Legarrez osaturiko bideari jarraituko diogu, eta, noranzkoari muzin egin gabe, Binasperira doan errepidera irtengo gara. Asfaltoan gora eginda, 79. mugarria igaro eta metro batzuk aurrerago, ezkerrera jo eta Toloño mendilerroari begira jarriko gara.\nMaldan gora hasi eta berehala, bideak bihurgune bat egiten duenean, 180 graduko bira eginda, Binasperira joko dugu. Herriko latsarria ikusiko dugu Bao errekastoaren alboan, harriz egina eta sastrakek erabat janda. Herriaren atarian, 80. mugarriaren aurrean, eskuineko kaletik jarraitu eta Lugar deritzan iturri zaharra bisitatuko dugu. Arabako lurraldean ez ezik, Euskal Autonomia Erkidegoan zaharrenetakoa da, Labraza eta Ekorako iturriekin batera. Lau platanondok babesten dute ninfa iturria, eta atseden hartzeko leku aproposa da.\nIturria eta herria atzean utzita, aurrera jarraituko dugu arbolak, arrosak, intxaurrondoak, makalak eta almendrondoak gogaide. Robles izena daraman iturrira iritsiko gara laster. Gero, Vallarmen erreka gurutzatu, eta, aldamenean baratzeak, intxaurrondoak eta arte xumeak ditugula, Lantziegoko errotaren ondotik igaroko gara. Bidebanatze baten aurrean izango gara segituan. Goraxeago doan asfaltoa utzita, pitin bat beherago doan nekazari bidetik jarraituko dugu. Errekastoaren paraleloan gabiltza orain, hego-mendebalderantz. Zehar-zehar minutu batzuk emango ditugu, gorabeherarik gabe. Harea ateratzeko toki batera helduta, sestra-kurbari men egiten dion bideari jarraituko diogu. Lasaitasun handiz jarraituko dugu, harik eta bide zabala amaitzen den arte. Orduan, Castillejos urmaeletik jaisten den ur emaria bistan dela, ubidearen albotik jaisten hasiko gara; 100 metro inguru, besterik ez. Gero, ezkerraldera igaro eta Lantziegoko teileriara iritsiko gara, hurbil dago eta.\nTeileria eta biltegia ikusiko ditugu han. Teileriak bi arku puntadun ditu. Arkuok bidea ematen diete adreiluz egindako ganga galeria bitxi batzuei. Arku lerrokada horren gainean, egosteko lekua dago, eta gainaldean atondutako balkoitik ondo ikusiko dugu.\nEraikin bitxiak bisitatu ondoren, bidean aurrera egingo dugu. Horretarako, eraikinak eskuinean utzi eta bide nagusitik jarraituko dugu, zehar-zehar, asfaltozko bide batera irten arte. Eskuinera okertu, eta ibarrean behera egingo dugu orduan. Valdelahijako zubia igaro ostean, maldan gora abiatu eta errepidera irtengo gara. Tentu handiz errepidea gurutzatuta, eta minutu batzuk gozo-gozo eman ostean, Cuevas izeneko ibarrarekin bat egingo dugu. Ibarreko zubia gurutzatuta, azken ahalegina egingo dugu herrira iristeko.


ULMA Embedded Solutions Produktu Linea Ingeniearitzaren inguruan webinarra antolatu du\n2021 Api 28\nWEBINAR: Gestión de la cartera de "productos electrónicos" desde un punto de vista de ingeniería\nProduktu-aldaera asko dituzu modu eraginkorragoan kudeatzeko kodea berrantolatu behar duzu?\nEnpresa baten produktuen katalogoa negozioaren ikuspegitik definitzeko estrategiak eta taktikak daude... Haien arteko harremanak ulertzeak produktu batek beste batzuk ordezkatzea edo kanibalizatzea saihestuko du. Merkatuari entzutea garrantzitsua da, baina baita produktu jakin bati buruz gure bezero potentzialen iritzia jasotzea ere.\nGure produktu-katalogoa zehaztu ondoren, haren garapena kudeatu behar da. Produktu baten aldaera desberdinak kudeatu behar dituzu? Zure produktu-lerroaren kudeaketa optimizatu nahi duzu? Aldaeren kalitateak kezkatzen zaitu?\nAtsegin handiz gonbidatzen zaitugu ingeniaritza ikuspegitik egingo dugun webinar honetara. Bertan, produktu-lerroen eta -aldaeren kudeaketa optimizatzen laguntzen diguten metodoak eta tresnak erakutsiko ditugu.\nApirilaren 28an izango da eta aldez aurretik izena ematea beharrezkoa izango da. IZENA EMAN.


Militarrak kanpora Baztan-Bidasoatik!\nGarai gogorrak bizitzea tokatu zaigu, covid-19ak eragindako osasun krisia, hagitz larria izaten ari da eta uzten ahal duen egoera ekonomikoa are larriagoa izan daiteke.\nHoni, Baztan-Bidasoan, gure karrikak eta komertzioak uniformatutako militarrez beteta eta inposatutako muga artifizialak, bertakoentzat existitzen ez direnak eta orain fisikoak direnak, kanpamentu militar inprobisatuak bihurtuta ikusi beharra gehitu behar zaio, azken honek herritarren egunerokotasunean kalte zuzena sortuz aunitzek mugaren bertze aldean lan egiten bait dute. Espainiar ikur eta guzti, berez, egunero dugun indar okupatzaileen presentzia onartezina handituz.\nEz dugu, gure osasunaren izenean, eskualdea militarizatzerik onartuko. Are gehiago beraien presentziak, helburu identitarioak baino ez dituenean, etengabeko joan etorriekin gerra egoeran egongo bagina bezala, eta handikeriaz aritzen direnean; hainbat lekutan, kontsumitu ondoren, ordaintzeari uko eginez adibidez.\nJarrera horren bertze adibide bat dugu, duela aste pare bat, Lesakako gazte bati, metraileta eta guzti, egindako “galdeketa” inprobisatua. Horrelako jarrerak ez dire berriak ez eskualdean eta ezta Euskal Herrian ere. Aski ongi dakigu nortzuk diren eta zertara etortzen diren eta garbi dago beraien helburua ez dela herri hau zaintzea, kontrakoa baizik.\nOsasuna zaintzearen “argudioa” aitzakia dela garbi gelditzen da, herria izan bait da instituzioek publikotasunaren gestio txarraren ondorioz sortutako gabeziak asetzeko antolatu dena; medikuak, erizainak, zaintzaileak, suhiltzaileak, elkartasun sareetako kideak... Instituzioen gestioa txarra izan bada ere, aparteko aipamena merezi dute eskualdeko udaletxeek, herritarrekin eta langileekin kokatuz. Bitartean, justifikaezina den gastu militarra inposizioarako, kontrolerako eta propagandarako (egin dituzten desinfekzio lan gutxi horiei izugarrizko oihartzuna emanez, Elizondoko zahar etxekoa adibidez) erabili izan da. Dirua zerbitzu publiko duinentzako behar dugu eta ez gure herrietan armaturik joaten diren indar okupatzaileentzako!\nCovid-19aren krisiaren aitzakipean, Espainiako gobernuak egindako politika birzentralisten artean bertze bat dugu hau, baina ozen aldarrikatzen dugu, ez ditugula nahi ezta behar ere Euskal Herrian!\nindar okupatzailerik ez!


Susaetaren agurra : hamaikaetabat\nmikel 2019 / 05 / 8\nSusaetaren agurrak anaiarteko guda berri bat piztu du zaleen artean. Taldean gertatzen den guztia eztabaidagai bihurtzen da. Neurri batean, eztabaida beti komenigarri eta beharrezkoa da, zentzuzko eztabaidak taldearekiko kezka eta ardura erakusten du eta. Beste kontu bat da, ordea, hauteskundeak tarteko, lehen beltz-beltza zena orain zuri aratza izatea.\nSusaetak taldea utziko zuela iragarri zenetik, erabakiaren aldeko zein kontrako mezu sutsuek berotu dute sarea. Askok berria emateko moduari; hau da, gaueko bederatzietan igo zuten txioari, txarto iritzi diote. Hori dela eta, ez dira gutxi izan Elizegiri leporatu diotenak hainbestetan kritikatu zuen komunikazio politikari jarraitzea.\nEta zer esan jokalariaren gaitasunaz zabaldu diren mezuez? Mezu horiek irakurrita, Susaeta ezagutzen ez duen batek ez luke jakingo nortaz ari diren: Eibarko Pele-z edo Apurtuarten jokatzeko ere balio ez duen jokalari batez.\nFutbolean ohikoak diren kontuak lasai hartu behar ditugu. Erabaki guztien ondoren ezin dugu izugarrizko zalaparta sortu. Athleticek otso ugari ditu inguruan, uneoro kosk egiteko prest daudenak. Gure artean borrokatu barik, Tebasen, De la Morenaren , Abascalen eta horien guztien aurka egin beharko genuke, benetako etsaiak horiexek dira eta.\n5 Erantzun orain arte.\nNire ustez, gure iritzia ematerako orduan, bi alderdi desberdindu beharko genituzke: kirol arloa eta instituzionala.\nAlde batetik, nahiz eta talde bat baino gehiago garela esaten dugun eta horretaz harro gauden, gauza guztien gainetik kontuan hartu behar dugu klubean hartzen diren erabaki guztiak kirol arlora begira egon behar direla. Gauzak horrela, uste dut ez duela lekurik beste jokalari batzuek aurrea hartu baitiote, adibidez: Ibaik, Cordobak eta bigarren taldetik datozenek. Hortaz, zentzu handiko erabakia dela uste dut.\nBeste alde batetik, jokalariari eman dioten tratua ez da egokiena. Ikusi besterik ez dago zenbait jokalariren agurra azken urteotan, esaterako, Iraizoz, Iraola, Gurpegui edo Etxeberria. Ez al gara talde bat baino gehiago? Bada, erakuts dezagun ekintzekin!\nPd: Susaeta gora eta behera, Iturraspe eta Rico alde batera utzi ditugu. Ez ahaztu azken horiekin, euskarri moduan, Txapeldunen Ligara heldu ginela! Ez da, ez, lan makala!\n8 mayo, 2019 a las 18:51\nSeguruenik, Jonek esan duen bezala, taldea berritu eta gaztetzeko garaia iritsi da. Baina, nire ustez, hau ezin da «gure estiloa» izan, txikitatik taldean ibili den\n8 mayo, 2019 a las 19:04\nEgia esan, oso albiste bitxia izan da, zeren azkeneko astean gertatu omen baita dena; hau da, kontratua berritzeari dagokionez, Urrutiak (nahiz eta baietz esan) ez omen zuen inolako harremanik izan jokalariarekin. Geroago, Athleticen 500 partida jokatzeagatik egin zioten omenaldia Susaetari; erdipurdikoa, baina. Ez al zuen gehiago merezi? Zertarako? Ez ote zuten hura erabili agur esateko moduan?\nAzken astera arte, ordea, ez dugu jakin Rafa Alkortak jarraitzeko eskaintza egin dionik ere —kontratua bukatzeko bi hilabete eskas falta direla, alegia—. Beranduegi ez ote? Nire ustez, bai; kontuan hartu behar dugu beste jokalari batzuei aspalditik “lotu” dietela, estu, gainera (Muniain kasu).\nHorren guztiaren aurrean eta “giro onena” ez zelakoan, parte biek kontratua bertan behera uztea erabaki dutela esan du Susaetak (eskaintza begiratu barik ere), bientzat hoberena izango zelakoan. Elegante portatu da, gero! Hona prentsaurrekoan esan dituen beste batzuk (ikus bideoa):\nOhore handia izan dela berarentzat Athleticen jokatzea, eta, Clubman izan nahian ere, nahiago duela futbolean segitu, beste talde batean izanik ere.\nBeste jokalari batzuk baino hobea edo txarragoa izango da, baina hortxe dago berak jarritako marka (partida gehien duen bosgarrena da). Agian, De Marcosek dioen legez, gutxietsia.\nmikel ant dice:\nNeu ere banago Susaetaren agurra estilo gutxiko kontua izan dela. Harritzekoa da jokalariarenganako enpatia eza; are gehiago kontuan izanda gabezia hori izan zela Elizegik Urrutiaren aurka erabili zuen bala nagusia. Elizegiren hasierako nonahikotasuna eta bazkideen belarriak ferekatzeko nahia baretu omen dira denbora gutxian.\nHala ere, ezin dugu geure burua engainatu. Presidente eta predidentegai guztiek «gure estiloaren» mantra erabiltzen dute euren proposamenak edo kudeaketa-lana zuritzeko, horretarako baino ez. Agian, arazoa izan daiteke hasierako «gure estilo» hori «nire estilo» bihurtzen dela. Jokalarien joan-etorrietan presidente askoren antxoa itzelak gogoan ditut: Uriarte eta Adurizen salmentak edo Aitor Agirre, Loren, Zubiaurre eta abarren fitxaketak horren adibide dira.\nSusaetarenean ere zaharrak berri.


Garraioak – 6 orrialdea – Bizi !\nOts 05 2012\nTxirrindulari buruzko politika Miarritzen: oztopo bat gainditu da\nMiarritzek luzaz txirrindulari ateak hetsi dizkio. 2011ko urtearen bukaeran 3 hilabeteko kanpaina eraman ondoren, eredugarria izan den herritar mobilizazio batek lortu du untsa errotua zen oztopo baten gainditzea. Miarritzeko Autoaren Saloinan ekintza, biztanleenganako informazio kanpaina, Bizi! Kleta kanpaina, non, abenduaren 3an, Aldaketa Klimatikoari buruzko Durban-eko Gailurraren karietara, sinbolikoki txirrindula bat eskainia izan den Miarritzeko auzapezari: …\nAbe 03 2011\nDidier Borotra Jaunak zuzenean eskuratu du “Bizi Kleta” txirrindula\nFiled under Argazkiak, Ekintz, Garraioak, Harrera\nEuskal Herrian mobilizazioa aldaketa klimatikoaren aurka,eta txirrindula politika baten alde Miarritzeko herrian Bigarren bilkura bat izanen da Bizi! eta Miarritzeko Herriko Etxearen artean datozen egunetan, Miarritzeko txirrindula bideen antolaketaren gaiari buruz punduaren egiteko. Bizi Kleta-ren sekulako zoria larunbata honetan, abenduaren 3an, Miarritzeko Herriko Etxe aintzinean gauzatu da. Justizia klimatikoaren aldeko Bizi! Mugimenduko eta Miarritzen txirrindulari …\nBizi Kleta Hartza Xuriarekin : bideoa!\n[:fr]Bizi Kleta et l’insécurité à Biarritz\nBizi Kleta Aguiléran !\nAza 28 2011\nBizi Kleta-ren abenturak segi itzazu\nEgunero, abentura berri bat biziko du beraz eta hemen pirripita erabiltzaileei Biarritzen gerta litzaizkiekeen arrisku eta lanjerrak azpimarratuko ditu, eta hor, hiri honetan laster plantan ezar daitezkeen apailaketa merkeak. Biziki ikusgarria eta berezia izanen den honen lehen ateraldira gomitatzen dugu prentsa, azaroaren 28 honetan, astelehenarekin, 11:00etan, Biarritzeko Clémenceau plazan finkatu hitz-ordura. Bizi Kleta deitu dugu …\nAza 09 2011\nTxirrindulei buruzko politika Miar ritzen: Elkarrizketa hasi da BIZI! eta herriko etxearen artean\nFiled under Garraioak, Harrera, Prentsa agiriak\nProposamen zehatz batzu eginak izan dira eta laster bigarren bilkura bat izanen da Bilkura bat iragan da, astearte honetan, azaroaren 8an, bigarren auzapez ordea den Michel Veunac Jaunataz ordezkatua zen Miarritzeko Herriko Etxearen eta Bizi! elkartearen 3 ordezkariren artean. Bilkura hau Miarritzeko Herriko Etxean iragan da, giro sanoan eta izpiritu eraikitzailearekin. BIZI !ren aburuz paradoxikoa da …\nUrr 29 2011\nBizi!ren ekintza Miarritzeko Autoaren Erakustokian\nFiled under Bideoak, Ekintz, Garraioak, Harrera, Prentsa agiriak\nBizi !k galdegiten du auzapeza topatzerat Miarritzen txirrindularentzat beharrezkoak diren antolaketen aipatzeko Larunbata honetan, goizez, urriaren 29an, Bizi !ko 26 militantek ekintza ikusgarri bat egin dute Miarriatzeko Autoaren Erakustokian. Bertan gaitzetsi dute Miarritzen txirrindularentzat den antolaketa eza. Sei ekintzalarik, Miarritzeko Halle d’Iraty-ko teilatuetatik zabaldu dute «Aucune piste cyclable à Biarritz ! Vous trouvez ça normal …\nEka 26 2011\nBIZI!ren «GOAZEN DENAK TXIRRINDULAZ HIRIAN» 2011ko edizioaren arrakasta!\nBaionako hirigunean, denei segurtasunean ibiltzeko parada emanen duen Txirrindulentzat egina den egiazko ibilbide sare baten sortzearen alde, 120 pertsonek TXIRRINDULIRAULTZA egin dute Argazki gehiagoren ikusteko, klika behereko 3 punduen (…) gainean: [:]


Espektroskopia - hiru Presentacion - Urrutiko Lanbide Heziketako Institutua\nErradiazio elektromagnetikoa eta espektroak\nBadakigu irratia eta telebista uhin elektromagnetikoen bidez transmititzen direla. Argia, izpi infragorriak, izpi ultramoreak, X izpiak eta mikrouhinak ere uhin elektromagnetikoak dira. Uhin hauek elektrikoki kargatutako zatikiak mugitzen direnean sortzen dira. Uhin hauei erradiazio elektromagnetikoa ere esaten zaie, elektrikoki kargatutako zatikietatik irradiatzen direlako. Espazio hutsean zehar nahiz airean eta beste substantzia askotan zehar hedatzen dira.\nErradiazio elektromagnetikoak bi portaera desberdin ditu aldi berean: alderdi batetik uhinen antzera portatzen da eta bestetik fotoiak deritzen zatiki batzuek osatutako zurrusta baten antzera. Arestian aipatu ditugun uhin elektromagnetikoen arteko desberdintasuna uhin-luzera da. Beheko irudian ikus daitezke aipatutako erradiazio-moten uhin-luzerak. Erradiazio elektromagnetikoa maiztasunaren edo uhin-luzeraren arabera nola banatzen den erakusten duen diagrama honi espektroa esaten zaio.\nErradiazio elektromagnetikoen espektroa. Zenbat eta uhin-luzera laburragoa, orduan eta energia handiagoa dute fotoiek. Oso uhin-luzera laburreko uhinak ionizatzaileak dira, hau da, gai dira atomoetatik elektroiak erauzteko.\nEguzkiaren izpiak prisma batean zehar igaro ondoren horma batean proiektatzen ditugunean argi ikusgaiaren espektroa ikusten dugu. Ikusten dugun irudian ez dago etenik koloreen artean eta kolore bakoitzaren barruan ere ez dago argiaren intentsitatean etenik. Horrelako espektro bat jarraikia dela esaten dugu. Beste espektro batzuk ez dira horrelakoak. Eguzkiaren izpiak erabili ordez, kandela batenak edo zenbait lanpara berezirenak erabiltzen baditugu prismarekin sakabanatzeko, lerro batzuk ikusiko ditugu ingurua baino argiagoak edo, alderantziz, ingurua baino ilunagoak. Lehenbizikoei emisio-lerroak esaten zaie eta bigarrengoei xurgapen-lerroak. Espektroen azterketari espektroskopia esaten zaio.\nEspektroek erakusten dutena\nGizakiak betidanik izan du espektroen berri; espektro-mota jakin batena behintzat: ostadarrarena, hain zuzen. Zientzialariek ordea luzaro ez zuten espektroetatik ondoriorik ateratzen jakin. 1802an , William Wollaston (1766-1828) fisikari eta kimikari britainiarrak eguzkiaren espektroan zenbait lerro ilun ikusi zituen. Uste izan zuen koloreen arteko muga naturalak zirela. Joseph von Fraunhofer (1787-1826) fisikari alemaniarrak prisma hobeak erabiliz aztertu zuen eguzkiaren argia eta 600 lerro ilun bereizi ahal izan zituen. Azkenik, beste alemaniar batek, Gustav Kirchhoff-ek (1824-1887) igarri zuen zer gertatzen zen eta erregela batzuk definitu zituen hori guztia esplikatzeko:\n1) Solido edo likido argitsu batek uhin-luzera guztiak dituen espektro jarraiki bat emititzen du. Ez du lerrorik.\n2) Dentsitate txikia izan arte hedatu den gas argitsu batek lerro distiratsuak dituen espektroa eragiten duen argia igortzen du. Lerro hauei emisio-lerroak esaten diegu.\n3) Argi-iturri batetik datorren argiak gas bat zeharkatzen baldin badu, gasak zenbait energia jakin erauz ditzake espektro jarraikitik. Orduan lerro ilunak ikusten ditugu energia kendu den espektroaren guneetan. Lerro ilun hauei xurgatze-lerroak deritzegu.\nTaula periodikoko edozein elementuk izan dezake gas-egoera eta sor ditzake lerro distiratsuak. Gainera hauek bereziak dira elementu bakoitzarentzat. Hidrogenoak sortzen duen espektroa eta helioak sortzen duena, esate baterako, ez dira berdinak. Atomo- edo molekula-mota bakoitzak maiztasun-multzo jakin bat igortzen du. Adibidez, karbono monoxidoak (CO) 115 Gigahertz-eko maiztasuna (edo 2.7 mm-ko uhin-luzera) duen lerro bat igortzen du. Hortaz, edozein materia aski berotzen bada argia igortzen duen arte eta argi horren espektroa aztertzen bada, jakin daiteke zer elementu eta konposatuk osatzen duten. Horixe da hain zuzen igorpenezko espektroskopia.\nAntzeko zerbait gertatzen da xurgatze-espektroekin ere: erradiazioa substantzia batean zehar pasatzean xurgatutako energi bandek espektro jarraian sortzen dituzten banda beltzek zeharkatutako substantziak zuen konposizioaren berri ematen digute. Honi absortziozko edo xurgapenezko espektroskopia esaten zaio.\nErradiazio elektromagnetikoak materia zeharkatzen duenean, erradiazio gehienak zekarren norabide berean hedatzen jarraitzen du, baina zatitxo bat beste norabide batzuetan sakabanatzen da. Fenomeno honetan oinarritzen den espektroskopiari sakabanatze-espektroskopia deitzen zaio.\nAurreko puntuan aipatu diren espektro-moten araberako sailkapenaz aparte, erabiltzen diren erradiazioak kontuan hartuz ere bereiz daitezke espektroskopia-motak, horrela:\nX izpizko espektroskopia eta X izpizko kristalografia. Aski maiztasun, eta beraz energia, duten X izpiek substantzia bat zeharkatzen dutenean, atomoetako barruko geruzetako elektroiak kanpoko orbital hutsetara igarotzen dira edota guztiz erauzten dira, atomoa ionizatuz. Barruan geratu den hutsunea bete dezakete kanpoko orbitaletako elektroiek. Deskitzikatze-prozesu horretan eskuratutako energia erradiatu egiten da, fluoreszentzia moduan, edo lotura ahulagoa duten beste elektroi batzuk erauzten ditu. Xurgatze- eta igortze-maiztasunak atomo jakinei dagozkie. Teknika hau Kimikan eta Materialen Ingeniaritzan erabiltzen da. X izpizko kristalografian X izpiak angelu jakin batekin sartzen dira kristaletan. X izpien uhin-luzera ezaguna denez kristalen planoen arteko distantziak kalkula daitezke. Kristalen egitura ezagutzeko erabiltzen da hau.\nX izpizko espektroskopiako ekipamendua\nArgi ikusgaizko espektroskopia. Atomo askok argi ikusgaia igortzen edo xurgatzen dute. Lerrozko espektro txukunak lortzeko, atomoek gas-fasean egon behar dute. Honek esan nahi du substantzia lurrundu egin behar dela.\nArgi ultramorezko espektroskopia. Atomo guztiek xurgatzen dute erradiazio ultramorea, fotoiek badutelako aski energia kanpoko elektroiak kitzikatzeko. Maiztasuna nahikoa altua baldin bada, fotoionizazioa gertatzen da.\nTresna honek, argi ikusgaizko eta ultramorezko espektroskopiaren bitartez, atmosferak dituen OH ioiaren, NO2 nitrogeno dioxidoaren, NO3 ioiaren, BrO bromo monoxidoaren eta O3 ozonoaren edukiak neurtzen ditu, NASAren lurreko instalazio batetik, atmosferan gertatzen diren epe luzeko aldaketak atzemateko nazioarteko programa baten barnean.\nBeste hainbat motatako espektroskopia-sistema erabiltzen dira.


Mahaian nahi dute aldundia - Gipuzkoako Hitza\nGipuzkoako zahar etxeetako itunaren negoziazio mahaiko bilera izango da gaur. ELAk eta LABek "dagokion ardura" hartzeko eskatu diote aldundiari, eta proposamen bat patronalari.\n2022, maiatzak 20 Albisteak, Ekonomia, gipuzkoa, Gizartea 89\nBost urte dira Gipuzkoako zahar etxeetako lan gatazka hasi zela, eta, azken bi urteetan, bildu ere ez dira egin sindikatuak eta patronala. Apirilean berrekin zieten negoziazioei, langileen ordezkariek eskatuta, eta bi bilera egin dituzte orain arte. Gaur dira berriz elkartzekoak. Halako egoera bat desblokeatzeko giltza Gipuzkoako Foru Aldundiak duela uste dute ELAk eta LABek; horregatik, hari ere eskatu zioten negoziazio mahaira joateko. Arduragabekeria iruditu zaie ez parte hartzea erabaki izana.\nMaialen Aranburu ELAko Gizarte Ekintzako arduradunak gogoratu du ehuneko handi batean titulartasun publikoa duen zerbitzua dela zahar etxeetakoa, nahiz eta enpresa pribatuen esku dagoen kudeaketa. Pandemia bat tartean egon denean, eta “gertatutakoak gertatuta”, garrantzitsua iruditzen zaio patronala interpelatzea, baina, batik bat, aldundia interpelatzea. “Bada garaia aldundiak bere gain hartzeko dagokion ardura”.\nIritzi bera du Eñaut Alvarez LAB sindikatuko arlo soziokomunitarioko Gipuzkoako arduradunak. “Irtenbide baten bilaketan, zuzeneko parte hartzea izan behar du aldundiak”. Luzera begira, gainera, bestelako neurri batzuk ere hartu beharko direla nabarmendu du. “Ezinbestekoa da langileen antolakuntza, eta, orain, neurri batzuk hartu behar ditugu, baina behin-behineko hobekuntzetatik harago, publifikazioa da gatazka honi behin betiko irtenbidea emateko modua”.\nRatioak aldatzeko eskaera\nBesteak beste, sindikatuen aldarrikapen nagusietako bat ratioak hobetzea da, eta azaldu dute aldundiarekin zuzenean hitz egin beharreko gai bat dela hori, ez delako lan hitzarmenaren bidez arautzen. Puntu horri dagokionez, Alvarezek dio Maite Peña Gizarte Politikako foru diputatuak aipatu izan dituen datuak ez direla zuzenak. “Hiru erabiltzaileko langile bat dagoela esan izan du, baina batzuetan langile bakoitzak hamabost erabiltzaile ere zaindu behar izaten ditu”.\nELA (%60ko ordezkaritza) eta LAB (%19) ez ezik, CCOO Euskadi (%10) eta Euskadiko UGT (%8) ere badaude negoziazio mahaian; enpresen ordezkaritza, berriz, Adegi, Garen, Matia eta Larenek osatzen dute. Gaurko bilerara proposamen zehatzak eramateko eskatu diete ELAk eta LABek. “Eta ekartzen ez badu, gu aurrerantzean ez gara joango negoziazio mahai horretara. Benetan negoziatu behar ez badugu, ez gara fikzio bat elikatzen eta kanpora begira negoziazio bat dagoela irudikatzen arituko”, esan du ELAko kide Aranburuk.\nBost urteotan, hasieran egindako eskaerak iraungi ere egin direla azaldu du. Esate baterako, soldatetan, 2021era arteko igoerak proposatu zituzten. Aranbururen esanetan, ELA prest dago eskaera horiek eguneratzeko. “Benetan borondatea baldin badu, ariketa berbera egiteko eskatzen diogu patronalari, orain arteko bi bileretara ez baitu proposamenik ekarri”. Hark ere esan du patronalak gaur egiten duena “gakoa” izango dela aurrera begira. “Negoziazio kolektiboan parte hartu behar badu, proposamenak ekarri behar ditu. Bestela, negoziazio prozesua blokeatzeko jarrera bat duela ulertuko dugu”.\nNegoziazio mahai horretara eramango dituzten eskaeretako batzuen berri ere eman dute bi sindikatuek. ELAk, adibidez, soldata igoerez gain, beste hainbat puntu landu nahi ditu: antzinatasunari, jaiegunetako plusei, jardunaldi murrizketei, atsedenaldi ordainduei, berdintasun planei eta abarrei lotutako hobekuntzak eskatuko ditu. “Sektore erabat feminizatua da, eta partzialtasun handia dago; soldatak berez txikiak izanda, horrek guztiak prekaritate egoera handia dakar”.\nOrain arte lan hitzarmenetan sartu ez den puntu bat ere negoziatu nahi du ELAk. Antsietate kasu ugari daude langileen artean, eta Aranbururi beharrezkoa iruditzen zaio COVIDari lotutako erreparazio emozionalaren gaia ere lantzea. “Pandemian bizi izandakoa oso gogorra izan da. Langileekin jorratzen ari gara nola sartu erreparazio emozionalerako neurriak, baina beharrezkoa iruditzen zaigu”.\nLABek herrialde mailako sektoreko hitzarmen bat nahi du, soldata eskaletan gaur egun dauden aldeak desagertu ahal izateko. “Guretzat, presazkoa da lan baldintzak berdintzea eta hobetzea. Egoitza kudeatzen duenaren arabera, aldeak daude lan berbera egiten duten langileen artean, eta hori gertatzen da ez dagoelako herrialdeko hitzarmenik”. Hobekuntza ekonomikoetatik harago, hobekuntza sozialak ere eztabaidatzea ezinbestekoa dela dio Alvarezek, hala nola kontziliazioari lotutako neurriak, berdintasun planak… “Hainbesteko ahalegina egin duten langileek aitortza sozial eta ekonomikoa merezi dute, eta orain da lan hori aitortzeko momentua”.\nDenei eragiten dien gaia\nAlvarezek nahiz Aranburuk nabarmendu dute zahar etxeetako lan gatazkak gizarte osoari eragiten diola, ez langileei bakarrik. “Zaindua izateko eskubidea urratzen da, eta hori bermatzea dagokigu guri”, esan du Alvarezek. Aranburuk gaineratu du gaur egun jendeak ez duela zahar etxeetan lan egin nahi, baldintzak “oso txarrak” direlako. “Oraintxe, egoera hain gogorra izanda, ordezkapenak ere ezin dira egin, ez dagoelako jenderik. Bizitzen ari garen egoera oso gogorra da, eta horren azken ardura aldundiarena da”.\nGaurko bileraren aurretik, atzo bi sindikatuek grebara deitu zituzten langileak, eta bakoitza bere aldetik mobilizatu zen. ELAren kasuan, adibidez, 258. greba eguna izan zen.